
MIENTRAS CU MINISTER 
TA SIGUI TRAHA 
PLAN PA FUTURO 


CAYA GILBERTO 
BETICO CROES 
MUSTRANDO 
UN “GHOST TOWN” 
CU POCO CLIENTE 


UN ACTO CASTIGABEL 
DOLFI RICHARDSON 
A “LEK” INFORMA- 
CION DEN CASO 
PAUL CROES 


GOBIERNO DI ARUBA: 
NO TIN DECISION 
AINDA KEN LO 
REEMPLASA 
JOSELIN CROES 
NA WASHINGTON 


DIAMARS anochi pa 7:30 central di polis ta wordo notifica di un acidente basta fuerte 
riba Watty Vos Blvd . Ta trata di un accidente entre un auto BYD numera A-26625 y un 
brommer numera MFA-2682. Na yegada di patruya ta pidi pa un ambulance cu maximo 
urgencia mirando e situacion di e chauffeur di e brommer. Ambulance a yega na e sitio 
y a logra re-anima e chauffeur di e brommer y transporte cu maximo urgencia pa hospital. 
Polis di trafico a presenta como tambe polis technico pa haci nan investigacion. Pa 8:22 dr 
Daryanani ta constata morto di , chauffeur di brommer, Angel Gabriel Senra Chara naci na 
Aruba 14 december 2002. (19 aña). Por a compronde cu e hoben a caba di sali di trabou. 
Cuerpo Policial y AWEMainta ta manda palabra di condolencia na famia di e fayecido. 


ANGEL GABRIEL SENRA A FAYECE 
ANGEL GABRIEL SENRA A FAYECE 


DEN ACCIDENTE DI TRAFICO 
DEN ACCIDENTE DI TRAFICO 

M 
inister di Asuntonan Economico, Geoffrey Wever lo bay 
cumpli dentro di poco, un aña cu e ta responsabel pa 
maneho y desaroyo di economia di e pais pero en realidad 
ora cu papia awendia cu Aruba su economia a lanta cabes 
despues di e pandemia, tin cu conclui cu turismo tin di haber 
practicamente cu tur cos pa loke economia. 
Gabinete Wever Croes II principalmente pa medio di 
minister Wever, ta cumpli un aña papiando di un recupera- 
cion economico cu ta asina limita cu ningun hende ta mira 
esaki pero e unico esfuerso cu gobierno ta mustrando, ta un 
of otro plan pa futuro, sabiendo bon cla cu no tin placa na 
e momentonan aki pa haci algo concreto pa drecha e situa- 
cion. 


Minister Geoffrey Wever dia 17 di februari a declara den 
conferencia di prensa, cu “condicionnan ta necesario pa 
avansa desaroyo economico” di Aruba pero shete luna 
despues, ningun hende por mira unda e condicionnan aki a 
keda of ki dia nan lo bira conoci. 
Un dia despues miembro di fraccion di MEP, Alvin Molina, 
a haci un apelacion riba e gobierno cu e ta sostene y riba 
Minister Wever, pa “elimina burocracia cu ta stroba inver- 
sion” loke te dia di awe ainda ta ser papia di dje pero cu 
nunca ta tuma luga. 
E mesun red tape aki riba cual tin decadanan discutiendo 
ariba, ainda ta sigui existi mientras cu Minister ta papia di 
futuro na cantidad di ocasion sin cu e ta atende cu e situa- 
cion actual. 


Na luna di april di e aña aki, Minister Wever a mustra cu 
“Aruba tin cu promove economia circular” ya cu esey tin su 
bentaha pa e isla pero for di e tempo ey no a scucha of mira 
ningun iniciativa cu ta regarda e vision aki cu e minister a 
menciona. 
Na luna di Mei ultimo, Minister Wever tambe a bin dilanti 
y declara cu “San Nicolas lo lidera esfuerso pa logra e era 
nobo di desaroyo economico” pero di parti di gobierno mes, 
ainda no a cumpli cu ningun promesa haci na momento cu 
a firma e acuerdo di gobernacion entre partido MEP y RAIZ. 
Al contrario a dal e refineria cera, a core cu CITGO, a perde 
un suma di 300 miyon dollar den e kiebro di contract aki y a 


manda alrededor di 800 tata y mama di famia cas. 
Dia 4 di Juli ultimo, Minister di Asuntonan Economico a sinta 
e asina yama Comision Recuperacion Economico, caminda a 
discuti riba ideanan concreto di incentiva fiscal y economico 
pa di e forma ey, stimula inversion nobo y na mes momento 
stimula crecemento economico pa e pais. 
Den e reunion aki a conta cu presencia di varios organisacion 
comercial y economico pero te ainda despues di e reunion 
aki, no ta scucha of mira algo concreto cu ta duna indica- 
cion cu realmente e reunion aki tabatin su balor na henter e 
desaroyo economico. 
Al contrario centro di Oranjestad a sigui transforma su mes 
den un tipo di “ghost town” cu masha tiki hende moviendo 
den e caya aki, caminda tin dobel mas negoshi cera cu tin 
habri, mientras cu ya despues di 5’or di atardi, e centro no 
conoce actividad of trafico di hende. 
Centro di San Nicolas ta mesun cos, cu poco actividad pero 
hasta por bisa cu den e centro aki por mira mas actividad 
den oranan di anochi compara cu e situacion cu tin den 
Oranjestad. Pa algun tempo caba, por a tuma nota cu den 
oranan di anochi, trafico ta masha limita mes riba careter- 
anan di e isla, poco movecion loke ta nifica cu poco placa ta 
lora y gobierno simplemente no sa con pa atende cu e situa- 
cion aki. 


Loke ta haci e situacion mas serio ta e hecho cu hasta den 
fin di siman, movecion di hende ta mas tanto den cercania di 
algun luga na Oranjestad, algun na Palmbeach Noord pero 
na otro sitionan, actividadnan economico a practicamente 
“shut down” y nan ta keda bashi y trankil. 


Mientras cu Minister ta sigui traha plan pa futuro 
Caya Gilberto Betico 
Croes mustrando 
un “ghost town” 
cu poco cliente 

D 
urante e investigacion IBIS unda 
tabata investiga ex-Minister di La- 
bor Paul Croes na 2016/2017, ex Alto 
Comisario di Polis Dolfi Richardson lo a 
haci su mes culpabel di a lek informa- 
cion confidencial na colega di cuerpo 
policial. 


Den e caso aki ta trata na su colega 
Ludy Wix. Esaki ta informacion cu a 
sali afo for di un otro caso cu a tuma 
luga siman pasa den corte superior 
di LAR, unda KPA ta trata na kita sra. 
Paola Kock for di Cuerpo pa motibo di 
su amistad cu famia Croes. 


Durante e tratamento 
a bin padilanti cu Dolfi lo a 
duna su colega femenino 
esta Ludy Wix e advertencia 
pa cualkier contacto cu 
Paul Croes tene cuidou 
como cu ta bay start un 
investigacion contra dje y 
cu nan ta bay tap su 
telefoon, dus pa bo 
tene bo convocacion 
nan cortico cu ne. 


Tambe cu e lo bay wordo observa pa e 
team di observacion. Esaki sigur por a 
causa cu coleganan den e investigacion 
nan bida por a core peliger y cu henter 
e investigacion por a cay na awa. 


No mester lubida cu na cabes di IBiS 
tabata: PG van Dam, Dolfi Richardson 
KPA, Marcel Maduro Landsrecherche, 
y Juri Nicolas di VDA. E investigacion 
embargo (kiermen nan so tabata sa di 


dje) a wordo poni den peliger cu e actu- 
acion aki di e Korpschef. Un “verzuim” 
grave. Y esaki simplemente pa motibo 
di un relacion intimo entre e Korpschef 
y e colega Ludy Wix cu e por confi’e 
algo asina secreto. 


E asunto aki no ta simplemente un 
“lek” of un “canto”, pero mas bien ta 
un acusacion serio den direccion di e 
Korpschef anterior Richardson pa un 
acto castigabel pa ley. El a pone henter 
e investigacion (cu a wordo yama 
Embargo Onderzoek) na peliger. 


Como Alto Comisario kende tabata 
na cabes di e investigacion hunto cu 
Landsrecherche y Ministerio Publico e 
mester tabata sa cu su forma di procede 
tabata uno incorecto y sigur peligroso. 
Door di a informa su colega subordina 
na dje, como cu aparentemente tabatin 
un relacion hopi estrecho cu ne, esaki 
ta un fayo grave den su trabou. 


Un “ernstige plicht verzuim” enorme 
manera cu esaki ta wordo yama den 
ley. E acto aki por tin como conse- 
cuencia accion disciplinario y/of retiro 
di sr. Richardson. Ta spera cu e infor- 
macion oficial aki cu a wordo presenta 
dilanti 3 hues di Hof, wordo investiga 
debidamente pa Ministerio Publico y 
sigur interne dienst di polis riba e acto 
castigabel aki. 


Remarcabel ta cu despues 
di a lek informacion 
Richardson na november 
2017 a expresa cu e no kier 
ta hefe di polis mas. 


Den tur esaki Sra. P. Kock a demostra 
su lealtad na cuerpo policial y awe nan 
ta purba na colge pa algo cu e no a 
haci. Ban mira si ta midi cu mesun midi 
contra Dolfi Richardson y Ludi Wix den 
e caso aki. 


Un acto castigabel 


Dolfi Richardson a “lek” 
informacion den caso Paul Croes 

E 
prome dia oficial di reunionnan di IPKO na Den Haag, 
a percura pa un situacion un tiki bergonsoso, caminda 
Parlamentario Shailiny Tromp-Lee, practicamente a confir- 
ma na miembronan di Eerste y Tweede Kamer, cu en berdad 
na Aruba, ta gabinete Wever Croes II ta dicidi con Parla- 
mento tin cu funciona. 
Riba preguntanan haci pa e miembro di Tweede Kamper pa 
fraccion di D66, esta Jorien Wuite, despues di un interven- 
cion di e miembro di fraccion di MEP, den forma inespera 
parlamentario Tromp Lee a mustra cu “helaas” parlamento 
di Aruba no ta dunando algun aporte significativo na un of 
otro concepto di ley pa yuda controla maneho di gobierno 
pa loke ta reforma fiscal y otro cambionan cu tin cu tuma 
luga. 


No solamente e intervencion di parlamentario Tromp-Lee 
a hala atencion pero Presidente di Parlamento di Aruba, 
Edgard Vrolijk, tambe a hala atencion, no den un forma posi- 
tivo pero mas tanto controversial atendiendo algun asunto 
cu directamente ta asuntonan di gobierno. 
C’un atake frontal riba CAft y hasta RMR, sin duda Presidente 
Vrolijk a confirma na politiconan Hulandes, na unda cosnan 
ta bayendo malo na Aruba, asumiendo un responsabilidad 
cu hamas y nunca e por tin como presidente di e conseho 
legislativo di Aruba. 
Parlamento t’ey pa atende cu leynan, pa controla maneho di 
gobierno pero e intervencion di Presidente di Parlamento, a 
confirma cu parlamento ta biba bou di e presion di e gobi- 


erno cu ta na mando. 
Eynan tur cos ta wordo dicidi y e contenido di e mensahe 
di Presidente Edgard, tabata mescos cu e ta un mensahero 
di Prome Minister di Aruba su gobierno, pa laga un tipo di 
protesta resona, no for di boca di un mandatario pero for di 
boca di Presidente di Parlamento. 


Sinembargo na e altura nan aki, ya ta conoci tanto den 
Eerste Kamer como Tweede Kamer e mentalidad politico cu 
ta existi aki na Aruba, caminda pa casi cinco aña, tur loke 
ta actividad den Parlamento di Aruba, ta tuma luga segun e 
“programa politico” di e gobierno na mando. 
Pa colmo e 11 parlamentarionan no tin mucho escogencia 
na e momentonan aki, caminda hasta por bisa cu nan ta 
wordo manipula pa no bisa “blackmail” pa e hecho cu si 
gobierno bay cas, ta existi e posibilidad cu ningun di e 11 
miembronan actualmente den Parlamento cu ta sostene 
gobierno, lo regresa den e proximo periodo. 


Sinembargo Parlamentario Tromp-Lee y Presidente Vrolijk 
a lubida cu nan a yega na aporta na e plan di reforma fiscal 
palabra cu CAft y RMR, caminda entre otro den pasado 
a trata di kita e control di CAft por completo, a trata 
manipula cu palabracionnan cu gobierno di Aruba a haci cu 
Hulanda cu despues a haci e situacion ainda pio pa Aruba. 
Intento di manipulacionnan politico di gobierno mal uzando 
su poder riba parlamentarionan cu semper ta sirbi e interes 
politico partidista prome cu e interes general di e pais. 


Den reunion IPKO 


A confirma cu gobierno di Aruba ta 
dicidi con Parlamento tin cu funciona 


5 


AWEMainta 
Local 
Diaranson, 28 September 2022 


U 
n biahe cu a dura mas cu dos siman, un biaha cu pa col- 
mo Parlamento no sa ta kico el a bay haci y un biahe cu 
realmente na final di cuenta, no a produci loke e mandatar- 
io ta bisa kico el a bay haci. 
Minister Glenbert Croes ta bek na Aruba y den su intento pa 
hustifica un biahe cu no por wordo hustifica, e mandatario 
tampoco a logra convence cu su splicacion di un biahe cu lo 
haci cualkier “globetrotter” un tiki jaloers. 


Segun Minister Croes su biahe pa Washington tabata pa 
busca un forma pa haya cooperacion di autoridadnan 
Mericano pa Aruba lo por haya combustibel for di Venezuela, 
pais cu ta bou di un sancion internacional masha pisa mes pa 
algun aña caba. Un biahe cu tabata wordo cuestiona ya cu 
realmente e tipo di asuntonan aki, ta ser atendi pa Minister 
di Asuntonan di Exterior, pues e ta den man di gobierno 
Hulandes y ningun mandatario di gabinete Rutte a biaha pa 
Washington pa uni su mes na e supuesto reunionnan cu 
Glenbert lo a hiba riba e asunto aki. 


For di momento cu a cuminsa lanta duda den e 
berdadero nificacion di su biahe pa Merca den 
ultimo dianan, a surgi un otro storia esta cu lo a 
reuni cu algun instancia buscando un alternativa 
ya cu su supuesto esfuersonan pa autoridadnan 
Mericano permiti Aruba importa combustibel for 
di Venezuela, no a cristalisa algo cu tur hende 
a spera ya cu ta durante e mesun bishita aki na 
Washington, gobierno Mericano a impone mas 
sancion riba gobierno Venezolano. 


Awor for di nada, realmente for di nada, Minister 
Glenbert Croes ta papia di a hiba reunionnan 
preparatorio, cu diferente instancia buscando un 
alternativa pa importa combustibel mas barata y 
awor e bista a cay riba Ecuador. 
Pues cu otro palabra Minister Glenbert Croes 
tin un biahe pa realisa dentro di algun tempo pa 
Ecuador pero e pregunta cu mas ta ser haci, ta 
di con no ta buscando contacto cu autoridadnan 
Colombiano cu ta keda mas cerca di Aruba 
compara cu Ecuador. 
Ta di spera cu dentro di poco Parlamento manda 
yama Minister Glenbert Croes pa e bin duna 
cuenta di su biahe pa Washington y kico el a 


logra, apesar cu ya ta conoci cu e no a logra ningun adel- 
anto y tampoco ta conoci si el a logra na discuti e asunto aki 
mes cu autoridadnan Mericano. 
Ya caba Minister Croes a papia di un serie di reunion prepa- 
ratorio prome cu e biaha pa Ecuador pa reuni oficialmente 
cu representantenan di e compania Petro-Ecuador pero 
loke tampoco a keda afo den su declaracion dialuna ultimo, 
ta cu su gobierno cu for di 
2017 a priminti pueblo 
di lo importa gasolin 
mas 
barata, 
awor 
tampoco a keda 
cla y tin cu spera 
riba otro intento 
di e mandatario aki. 

Ruta di Minister Glenbert Croes pa petroleo 
Di Oranjestad pa Caracas 
y di Washington pa 
Quito pero sin petroleo 

D 
en tur e turbulencia politico y fal- 
ta di bon gobernacion cu tin ulti- 
mo simannan na Corsou, un hecho cu 
a cay perde tabata e noticia di insta- 
lacion di tres Hues nobo na Aruba di 
kendenan dos ta yiu di tera y pa haci e 
hecho mas sobresaliente, dos ta Hues 
femenino y cu a biba y traha na Corsou 
y awor ta staciona na Aruba. 


Na ocasion di instalacion di Hues nobo 
semper ta un excelente oportunidad 
pa un Hues of Procurador General 
of decano di abogado haci uzo di un 
ocasion asina y bisa loke nan tin na 
curason pasobra no ta un ocasion 
comun y koriente. 
Den e caso aki tabata e procurador 
general di Aruba kende a manda un 
mensahe cla y raspa pa un seccion 
di nos comunidad cu comunmente sa 
referi na dje como e Cuarto Poder cu ta 
prensa liber. 


Loke pa Procurador General a haci e 
ocasion asina extraordinario ta cu dos 
dje Huesnan ta veterano cu a traha 
como Hues na Corsou y awor a keda 
staciona na Aruba. 


Dje manera aki Aruba a haya no un 
pero dos hues Arubiano aserca (presi- 
dente di Corte di Husticia mr. de Kort 
tambe ta Arubiano) . Mr. van der Biezen 
a observa cu un instalacion asina’ki ta 
un fiesta caminda Procurador General 
ta bisa algo di un tema cu e tin na 
pecho. 
Loke e kier a papia riba dje ta banda 
di Trias Politica di Montesquieu ta 
considera prensa tambe como Cuarto 
Poder. Corte Europeo pa Derecho 
Humano 
frecuentemente 
ta 
yama 
prensa “e guardian publico di comu- 
nidad” pasobra prensa ta hunga un 
papel crucial den nos comunidad 
democratico. 


Prensa tin como tarea pa 
denuncia 
situacionnan 
sensurabel y percura pa comu- 
nidad haya informacion vere- 
dicto. 
Denunciando 
situacionnan 
sensurabel prensa por duna 
un aporte grandi na un comu- 
nidad sigur y husto. Mescos cu 
Ministerio Publico, polis y otro 
instancianan di siguridad. 
Regularmente 
Ministerio 
Publico ta publica informacion 
via Facebook riba investiga- 
cionnan cu nan ta haci y ken a 
detene. 
Den divulgacion di informa- 
cion nan ta trata tur medio di 
comunicacion igual respetando 
privacidad di tur individuo. Lo 
tin transparencia por y cautela 
ora mester. 


Publico gusta lesa y mira hechonan 
di criminalidad y awendia no ta skirbi 
asina tanto manera nan ta pasa graba- 
cion aunke cu esaki tin e peliger cu a 
husga hende cu por ta inocente prome 
cu hues mes a husga e persona. 


Asumi cu un hende ta inocente ta un 
regla di oro pa fiscal y huesnan y p’esey 
prensa mester maneha nan ‘poder’ cu 
masha cautela. 


Procurador general di Aruba: 


Prensa mester maneha su tarea como 
guardian di democracia responsabelmente 

M 
inister di Asuntonan Economico, 
Comunicacion y Desaroyo Sos- 
tenibel, mr. Geoffrey Wever, ta informa 
cu Oficina Central di Estadistica a pu- 
blica e ultimo informacion di cifranan 
di importacion y exportacion. 


Aruba como economia chikito ta 
importa mayoria productonan cu cada 
un di nos ta cumpra den supermer- 
cado of tienda. Ta trata di entre otro 
productonan pa uzo diario manera 
cuminda y paña te material di construc- 
cion. E productonan ta yega Aruba 
via barconan o avionnan di diferente 
paisnan y ta destina pa produccion y 


consumo local of Freezone. 


Den luna di april te juni 2022, e balor 
di productonan importa a yega un 
total di di Afl. 605 miyon. Di e suma 
aki, Afl. 570 miyon ta destina pa 
produccion y consumo local y Alf. 35 
miyon via Freezone pa exportacion. 
Tur productonan ta wordo categorisa 
den seccionnan manera por ehempel 
productonan alimenticio. 


Un dato interesante ta cu e top 5 
di berduranan mas importa 
segun nan balor den periodo 
april te juni 2022 ta: 
• Lechuga 
• Tomati 
• Batata (incluso batata 
dushi) 
• Promenton 
• Siboyo 


Ministerio 
di 
Asuntonan 
Economico, Comunicacion y 
Desaroyo Sostenibel ta monitor 
continuamente 
desaroyo 
di 
importacion y exportacion di 
productonan y su impacto riba 
economia di Aruba. 


Pa mas informacion over di cifranan di 
importacion y exportacion di nos pais 
por bishita e website www.cbs.aw 


Minister Geoffrey Wever: 


Cifranan di loke Aruba ta importa ta disponibel 


E 
periodo di e actual minister plenipotenciario na Wash- 
ington, Joselin Croes ta finalisando y basa riba palabra- 
cion den coalicion, partido Raiz mester propone un candi- 
dato nobo. Sra. Joselin Croes tambe tabata candidato di e 
partner den coalicion anterior, POR. 
E minister plenipotenciario na Washington no ta un posicion 
di minister segun nos constitucion, e ta un ehecutivo halto 
na embahada di Reino na Washington. 
E procedura pa reemplasa e minister plenipotenciario 


a cuminsa caba. Como ta un procedura cu ta tarda, y cu 
mester wordo aproba pa Hulanda, e nombracion di Joselin 
Croes a wordo prolonga te cu maart 2023. 


Ora e procedura finalisa, Gobierno di Aruba lo anuncia ken 
lo bira e siguiente minister plenipotenciario na Washington. 


Gobierno di Aruba: 


No tin decision ainda 
ken lo reemplasa Joselin 
Croes na Washington 

R E S E R V A T I O N S R E Q U I R E D 
e l e m e n t s a r u b a . c o m | + 2 9 7 5 9 2 5 8 6 8 
A D U L T S O N L Y | C A S H L E S S | N O S M O K I N G | N O G R O U P S 


L O C A T E D A T B U C U T I 
& T A R A B E A C H R E S O R T 


CIUDADANONAN mester ta mas consciente cu tin antisocialnan tur  
caminda, mirando y buscando un forma pa abusa di confiansa di otronan 
y esaki a sosode diadomingo net algo pasa di mey anochi. Central a dirigi 
un patruya pa Paardenbaaistraat pa un caso di ladronicia caminda nan 
ta papia cu e señora di inicial M kende ta declara cu hunto su esposo, 
nan tabata sacando cosnan cu nan a cumpra for di nan auto y hibando 
esakinan paden. El a declara cu dor cu nan tabata bezig haciendo esaki, 
nan a laga e portanan di auto sin lock y dado momento ora cu el a bay bek 
na e auto, el a ripara cu desconocinan a bay cu su tas y e no sa kende a 
haci esaki. Polisnan a tuma su keho y a informa central di e caso aki. 


ALGUN minuut prome cu 3’or di marduga 
diadomingo, manera cu ta birando un 
custumber caba, polisnan a wordo dirigi pa 
un pelea entre algun grupo den e staciona- 
mento di e centro nocturno, Gusto. 
E prome informa ya caba tabata mustra riba 
un confrontacion cu tiramento di boter pero 
ora cu polisnan a yega na e sitio, en berdad 
tabatin un grupo grandi di persona riba e 
parkinglot pero no a ripara cu tabatin tira- 
mento di boter. Asina cu e hendenan a tuma 
nota di presencia di polis na e sitio, nan a 
cana bay den diferente direccion y mayoria 
a drenta auto y a bandona e sitio mientras cu 
ya caba polisnan a nota cu e establecimento 
di Gusto tabata cera por completo. 
Papiando despues c’un oficial di siguridad 
na e sitio el a declara cu un rato prome en 
berdad un grupo grandi di persona tabata 
discutiendo cu otro y e ta mustra cu tabata 
trata di diferente gang caminda dos grupo 
di 20 pa 30 persona, a cuminsa tira otro cu 
boter y tambe a tira boter riba e negoshi. 
E patruya na e sitio a pidi refuerso caminda 
personal di Flexteam a presenta na e sitio y a 
tene un control den e bisindario pero un rato 
despues e luga tabata totalmente bandona. 


Gangnan tirando 
otro cu boter 


Den cera y habri di wowo 
tas a wordo horta 


Tres homber ta chill morto na soño 


CENTRAL a dirigi un patruya pa Baby Beach diadomingo marduga pa 
1.30 caminda lo tin un auto sospechoso staciona cerca di e restaurant Big 
Mama Grill. Ora cu e yega na e sitio ta topa c’un auto Nissan March preto 
den cual a nota tres persona masculino den e auto y tur tres tabata morto 
na soño. A bay over na spierta e tres personanan aki kendenan a declara 
cu nan a bin na e sitio pa chill un rato pero tur tres a pega soño y notando 
cu no tabatin algo sospechoso cu e tiponan, polisnan a bay over na tuma 
nan informacion personal y despues a ordena nan pa bay for di e sitio. 


Homber ta nenga oferta 
di polis y a keda deteni 


  
DIADOMINGO marduga polisnan a wordo 
dirigi na altura di Hooiberg caminda nan ta 
bin topa dos tipo para banda di  un motor- 
cycle y tur dos tabata mustra bou influencia 
di alcohol. Un di e tiponan tabata drumi abou 
den santo y e otro para banda di dje y a trata 
aki di e homber di inicial R kende su rosea 
tabata hole hopi na alcohol. Den  comber- 
sacion cu e homber aki polisnan na varios 
ocasion a bis’e pa e busca un forma pa e 
haya lift pa su cas ya cu e no ta den estado 
pa maneha e aparato pero R a nenga rotun- 
damente di laga su brommer atras. Ora cu 
polisnan a mira cu e ta determina pa subi e 
aparato y bay core cu esaki, nan a bay over 
na detene e persona aki y a hib’e warda di 
polis pa su propio proteccion y tambe di 
otronan. 

T 
ur e trabou cu Gabinete Mike Eman I y II a ehecuta, demas di tur otro trabou di 
preparacion haci pa continuacion, riba e ramo di energia berde lastimamente 
a wordo frusta, para y/of destrui principalmente na man di prome minister 
Evelyn Wever-Croes. 


Pueblo por mira con un structura di maneho responsabel y trans- 
parente pa garantisa produccion y suministracion di energia ta 
wordo manipula y destrui pa e partidonan MEP y RAIZ den gober- 
nacion. E unico conclusion cu por saca como motivacion aki ta 
cu tin un sid pa poder y hamber pa enrikesemento di Friends & 
Family. 


Durante 5 aña bou gabinete Wever-Croes a kita y/of reem- 
plasa dos (2) director di utilities Aruba NV, tres (3) director 
di WEB Aruba NV, dos (2) director di NV Elmar Aruba y 
tambe un total di 22 miembro di e conseho di comisario 
(RvC) di Utilities, WEB y Elmar. Esaki claramente ta prueba 
y indicacion di un maneho adhoc, sin vision y deficiente di 
gabinete MEP-RAIZ. 


Un berguensa grandi pa mira con e dos ministernan - Evelyn 
Wever-Croes y Glenbert Croes cu sosten di fraccion di MEP 
y RAIZ - tin ningun aprecio y balor pa nos profesionalnan 
Arubiano. Esaki ta un falta di respet total pa tur e traha- 
donan den nos companianan estatal y ful e pueblo di Aruba. 


Pueblo mester realisa cu nos companianan estatal mester 
wordo respeta y protege contra di abuso politico. Ta inacep- 
tabel cu ministernan di MEP y RAIZ por kere cu nan por kita 
profesionalnan for di posicion clave y di vital importancia 
pa economia di nos pais, pa despues gewoon pone famili- 
ares sin educacion algun y/of experencia al caso den e posi- 
cionnan aki. Esaki ya ta causando un desaster den nos pais. 


E tipo di actuacion aki dor di gobernantenan mester wordo 
mira y trata como gobernante terorista! E actonan aki ta 
contra e interes general y ta demotivante pa tur e profesion- 
alnan na Aruba. Esaki tambe ta un di e causanan cu hopi di 
nos hobennan Arubiano no kier regresa nos pais. 
Un gabinete di MEP-RAIZ cu ya tin NINGUN clase di auto- 
ridad moral. Un gabinete cu un falta di sentido propio pa 
goberna nos pais riba un manera responsabel y digno. Kico 
mas por spera di e gabinete MEP y RAIZ? 


ing. Mike De Meza: 
Gabinete MEP-RAIZ 
ta un mediocracia 

D 
ia 21 di September 2022 tabata e ultimo dia unda nos 
como parlamentario por a entrega preguntanan riba 
presupuesto 2023. Preguntanan ta wordo traha pa tur par- 
lamentario y ta wordo entrega y procesa como fraccion. 


Esaki ta importante pa compronde, ya cu aña pasa ma 
entrega 100 pregunta na e ministerionan di gobierno, 
tur basa riba e documentacion di e presupuesto 2022 cu 
Gobierno a entrega na Parlamento di Aruba. Tur mi pregun- 
tanan a wordo contesta y esnan cu 
no a wordo contesta por escrito, 
a wordo contesta durante di e 
reunion publico di presupuesto 
2022. E aña aki presupuesto 2023 
a wordo entrega na Parlamento 
dia prome di September 2022. 
Nos a haya 3 siman pa lesa 
y studia e presupuesto 
aki, y for di e informa- 
cion ricibi, cu tabata 
mas di 250 pagina, 
mi a formula 92 
pregunta. 


Mi a basa mi preguntanan riba diferente ministerionan di 
gobierno. Algun di nan tabata basa riba e ministerio di 
Algemene Zaken cual ta e ministerio di Minister President 
Evelyn Wever-Croes. Aki mi a haci preguntanan riba e 
proyectonan di digitalisacion di e diferente departamen- 
tonan di gobierno. 


Preguntanan manera pa ki tempo e proyectonan aki lo wordo 
haci y lo termina, ya cu ta papiando di varios aña caba di 
esaki. Specialmente pasobra CAFT ta pidi tanto cortamento 
den e gastonan di gobierno, si e cortamento aki ta afecta 
e desaroyo y implementacion di proyectonan importante 
manera e digitalisacion di nos dienstnan. 


Tambe mi a dirigi algun nuebe preguntanan pa loke ta trata 
e ministerio di finansa di Minister sra. Xiomara Maduro. Mi 
a haci algun pregunta manera; “A papia cu lo introduci BBO 
enbes di BTW. Ora a scucha diferente betoog y confer- 
encia di prensa a papia di un BBO di 1%-1.5%. 


Minister por a duna claridad tocante di e tema aki y 
informa parlamento cu cuanto porciento BBO ta bay 
subi exactamente? Otro pregunta; “Lo implementa 
e BBO aan de grens manera BTW tabata di haci?” 
“Minister, no ta desconoci cu BBO tin hopi buraco 
den su control y efectividad pa cobra esaki on the 
field. Tin hopi hende no ta punch recibo, otronan 
cu no ta pagando BBO manera Airbnb’s. 


Lo cuminsa cu un control mas rigoroso 
den e area aki?” “Minister lo asambla un 
ekipo cu ta bay den accion riba veld of lo 
laga e sangramento di ingreso continua manera 
añanan anterior?” 


Den simannan mi dilanti mi lo sigui studia e 
presupuesto y formula mas pregunta cu mi lo 
manda pa gobierno. Di e forma aki pueblo por 
keda bon informa di e desaroyonan y trabaonan 
cu mi ta desplegando como parlamentario. 


Den e simannan nos dilanti mi lo comparti mas 
dje preguntanan cu mi a haci cu pueblo. 


Parlamentario Marco Berlis (MEP): 


Preguntanan na Gobierno 
tocante di Presupuesto 2023 

P 
arlamentario pa fraccion di AVP, sr 
Arthur Dowers, a mustra cu studi- 
antenan di Aruba, ta sinti nan mes per- 
di na Hulanda pa falta di atencion adec- 
uado di principalmente Minister Pleni- 
potenciario Wilfrede Besaril y di Gabi- 
nete Wever Croes I y II pa atende cu 
nan interesnan. 


“Despues di tanto aña di trabao, inver- 
sion y desaroyo tecnologico awe nos 
mester yega na e tristo conclusion cu 
awe nos studiantenan ta hopi mas mal 
informa y mal prepara pa nan estudio 
na Hulanda. 


E 
ombudsman 
Hulandes 
a 
haci 
un  investigacion bao studiantenan di 
e islanan di Caribe Hulandes caminda 
entre otro el a yega na cierto conclu- 
sionnan manera cu ta berdad cu bida 
na Hulanda ta bira mas complica y tin 
biaha hasta hopi menos cordial. 


Automatisacion hopi biaha ta kita e 
contacto humano directo cu e pueblo 
Hulandes, pues no ta solamente e 
studiante ta keha pero hopi ta esunnan 
di edad halto tambe cu tin problema cu 
e cambionan den sociedad. 


Arubahuis mester ta 
consciente di e desaroyonan 
aki y tin e responsabilidad 
pa prepara nos 
studiantenan pa nan 
por tin exito ora nan bin 
establece nan mes y 
studia na Hulanda. 


Mientras ex Minister Plenipotenciario 
Wilfred Besaril a fiesta 5 aña bao 
responsabilidad di EWC, a plunder 
Arubahuis y awe e conclusion ta, cu 


nos studiantenan ta mas mal para cu 
tawata e caso prome gabinete Wever 
Croes a bin na poder. 
Berguensa cu awe ta bisa e studi- 
ante Arubiano pa no bay Hulanda mes 
pasobra Besaril a drumi y fiesta na luga 
di traha pa pueblo y principalmente 
studiantenan di Aruba. 


Den tempo cu mi persona a asumi 
responsabilidad pa huur cantidad di 
camber pa studiantenan Arubiano ta 
sigura di un luga, pa ora nan yega 
Hulanda nan no cay den bashi. 


Awor aki ta resulta cu Besaril a huur 
cas pa su mes pero pa studiante nada 
mes e no a yuda of a percura pa drecha 
esaki durante di su periodo como 
Minister Plenipotenciario y por conclui 
cu pa 5 aña  caba, MEP tin nos studi- 
antenan  mas leu for di cas. 


Awor cu tin reunion di IPKO na Hulanda, 
ta bolbe resalta e hecho lamentabel cu 
en realidad nada a ser regla pa studi- 


antenan for di Aruba y cu na e momen- 
tonan aki tampoco tin algo ta ser haci 
pa sirbi nan interes. 
Studiantenan Arubiano a mira nan situ- 
acion empeora den ultimo cuater aña y 
mey, ya cu en realidad mescos cu ta e 
caso na Aruba, gabinete Wever Croes 
ta carece di un vision pa atende interes 
di nos hendenan di Aruba. 


Awor supuestamente tin un Minister 
Plenipotenciario suplente den persona 
di Ady Thijssen pero tampoco por 
mira cu el a trece un vision nobo, loke 
ta nifica politicamente cu gabinete 
Wever Croes no tin solucion na man pa 
yuda nos studiantenan na Hulanda,” 
Parlamentario Arthur Dowers a declara. 


Parlamentario Arthur Dowers: 


Situacion di studiante Arubiano na 
Hulanda a empeora ultimo 4 aña 

D 
en cuadro di prome aña di Gobernacion, informacion y 
transparencia ta indispensabel pa sigura cu ta mantene 
nos pueblo informa. 


For di 21 di September 2021 Minister Glenbert Croes a 
wordo encarga cu e cartera di Labor, Energia & Integracion. 
Aunke poco exponi, hopi a wordo haci na nivel di Ministerio 
di Labor, Energia & Integracion. 


Labor 
Den cuadro di maneho laboral, diferente esfuerso a wordo 
haci cu ta conduciendo cu desempleo ta bahando. Desempleo 
bou di nos hobennan tambe ta bahando. Esaki ta un señal 
cu ta riba bon caminda. Un otro noticia importante ta, cu ta 
preparando pa e aumento di salario minimo cu ta tuma luga 
na 2023. 


Minister Croes a sigui splica cu e esfuersonan riba tereno 
laboral ta pa percura pa pone nos hendenan bek na trabou. 
P’esey e mandatario ta sumamente contento cu e inversi- 
onnan cu ta haciendo den Enseñansa pa Empleo. Pronto lo 


anuncia e Enseñansa pa Empleo nobo y renoba, unda nos 
trahadonan y hobennan lo pasa nan curso pa asina nan por 
capacita nan mes pa ta miho trahado y pa ta mas efectivo 
riba e mercado laboral. 


Energia 
Riba tereno di energia Minister Croes a anuncia cu actu- 
almente ta den pleno ehecucion e proyecto di Eagle LNG. 
Pronto lo bisa ayo na “Heavy Fuel Oil” (HFO) cual ta un di e 
factornan cu ta conduci na aumento di prijs di awa y cori- 
ente. Consecuentemente lo logra baha prijs di awa y cori- 
ente y percura pa proteccion di medio ambiente, door di 
minimalisa e emisionnan di CO2. E cambio aki pa gas, lo 
tuma luga na WEB aki 30 luna mas tarda. 


Ademas, trabounan ta andando pa percura pa reactiva henter 
e zona di refineria cu industrianan di energia cu tecnologia 
moderno, operando a base di gas, teniendo cuenta cu medio 
ambiente. Banda di diferente cupo di trabou cu esaki lo crea, 
e proyecto aki lo stimula desaroyo economico di nos pais y 
aumenta entrada di caha di gobierno. 


Pues e proyectonan riba zona energetico, hunto cu e desa- 
royo turistico cu lo tuma luga na San Nicolas, lo percura cu 
San Nicolas lo ta e centro di e siguiente boom economico cu 
lo trece bonansa economico pa henter Aruba. 


Integracion 
Riba tereno di integracion, Minister Croes a expresa cu e ta 
comprometi na percura pa e procesonan na DIMAS y DPL di 
integracion y di maneho di admision di stranheronan, tuma 
luga na un forma mas eficiente, mas humano, mas corecto y 
mas transparente. 


Tin pleno confiansa cu DPL y DIMAS hunto, trahando den 
bon cooperacion cu otro, lo logra ‘fuel’ e recuperacion 
economico di nos pais mas ainda, Minister Croes a expresa. 


Pa conclui, Minister Croes como Minister di Labor, Energia 
y Integracion formando parti di Gabinete Wever - Croes II 
a duna di conoce di ta orguyoso di locual por a realisa pa 
comunidad durante apenas 1 aña di gobernacion. 


“Nos ta sigui cu e compromiso pa 
cumpli cu expectativanan na 
bienestar di henter pueblo”. 


Minister Glenbert Croes: 


Nos ta pone accion tras di nos vision pa 
logra e miho pa nos Pais y nos Pueblo 

Politica guia pa principio, ta un politica 
cu ta produci desaroyo, prosperidad 
colectivo y oportunidad pa tur cu tin 
ambicionnan grandi. Politica tin e 
poder pa transforma sociedad. Den 
transcurso di epoca politica a diversi- 
fica internacionalmente y no semper 
cu e consecuencia desea. Principionan 
manera 
solidaridad, 
convivencia, 
equidad 
y 
responsabilidad 
colec- 
tivo a wordo sacrifica pa crecemento 
economico desbalansa, bataya pa 
poder y mal uzo di poder pa beneficio 
personal. E sintoma di e politica defi- 
ciente aki tambe nos ta experiencia na 
Aruba. 


Ta momento pa politica na Aruba wordo 
guia pa e Bon Comun cu ta trece desa- 
royo positivo pa cada ciudadano, di tal 
forma cu tur ciudadano ta sinti cu su 
necesidad ta wordo sirbi pa un politica 
cu ta pone causa colectivo prome cu 
interes personal. Aruba mester recon- 
cilia bek cu e “BON COMUN” cu ta 
inspira cada actor principal den nos 
comunidad pa duna nan aporte na un 
causa comun nobo. 


Cada sirbido publico of esnan cu ta 
aspira un funcion politico mester 
compronde e rason pa cual nan ta yama 
pe. Meta di un politica etico y servicio 
publico semper mester ta relata na un 
causa husto. For di principio di pensa- 
mento riba politica y servicio publico a 
busca un cuadra di referencia etico y 
husto pa ta e guia y e cuadra dentro 
cual ta duna contenido na accionnan 
di politica y servicio publico. Hopi 
ta e discusionnan tocante reforma 
economico, reforma social y te hasta 
reforma democratico, manera nos ta 
mira relata na e discusion tocante e 


implementacion di e Landenpakket 
pero e discusion cu lo conduci na 
transformacion di nos sociedad ta 
completamente ausente. Nos tin cu 
habri e discusion tocante e reforma di 
e pensamento politico y moral cu lo ta 
e punto di orientacion pa tur decision 
politico y maneho riba tur tereno. 


Pa garantisa cu nos comunidad tin un 
speransa nos mester impulsa temanan 
manera E Bon Comun como guia pa 
maneho. E bon comun ta similar na 
e aspiracion colectivo di nos comu- 
nidad. E beneficio di cada decision 
tuma mester wordo sinti pa tur hende, 
y no un grupo specifico; un maneho 
economico cu ta crea oportunidad y 
miho condicion laboral pa tur comer- 
ciante y empleado, un infrastructura y 
espacio publico cu ta ofrece oportun- 
idad comercial y recreo tur cu ta desea 
di utilisa esakinan, un sosten social 


cu ta garantisa dignidad esnan mas 
vulnerabel y un enseñansa cu ta garan- 
tisa un formacion completo intelectual 
y personal di nos hobennan. 


Ta momento pa cambio e tono politico y 
enfoca ariba un politica constructivo cu 
ta inspira y crea speransa. Fundacion 
Digna Lacle Herrera conhuntamente 
cu Plataforma Hobennan Profesional y 
fraccion di AVP a tuma iniciativa pa nos 
reflexiona ariba idealnan politico cu ta 
duna un base na e transformacion di 
nos comunidad cu nos ta desea. 


Nos orientacion ta inicia diahuebs awor 
29 di September pa 7or di anochi den 
e AULA di EPI. Un invitacion special 
na tur sector den nos comunidad y 
tur ciudadano cu ta desea di enrikece 
nan conocemento y cera conoci cu 
e concepto politico “ The Common 
Good”. 


Wendrick Cicilia : AVP 


The Common Good; 
un guia moral pa nos comunidad 

D 
iamars merdia, Minister di Husticia y Asuntonan Social 
sr. Rocco Tjon, hunto cu Coleganan Minister President 
sra. Evelyn Wever-Croes y Minister di Labor, Integracion y 
Energia sr. Glenbert Croes a reuni cu Secretario di Estado di 
Husticia y Siguridad Sr. Eric van der Burg. Mirando cu e top- 
ico di estranheria ta toca diferente faceta, y ta resorta bou 
di diferente Ministerionan a scoge pa reuni den e constela- 
cion aki. 


A toca entre otro e “bestedingsplan” di e cadena di estran- 
heria, e reapertura di frontera cu Venezuela y posibel colabo- 
racion pa futuro. Un reunion sumamente positivo caminda a 
dialoga riba e cooperacion cu ta hayando di parti di Hulanda 
den cuadro di asilo, aspectonan di migracion y inmigracion 
pa loke ta control di nos frontera. 


Pa loke ta trata e reapertura di e frontera cu Venezuela, 
mester bisa cu ambos Gobierno di Aruba como Hulanda 
ta consciente cu esaki lo wordo habri eventualmente, sin 
mas, e siguridad di nos frontera y e siguridad riba nos isla 
ta keda un prioridad. Pues den cuadro di esaki, e “justitieel 


veiligheidsberaad” ta evaluando e impacto cu esaki lo por 
tin pa nos isla den cuadro di asilo y siguridad en general, 
pues ta un topico cu mester wordo miho evalua pa asina 
bin cu un plan di maneho pa por realisa esaki na su debido 
tempo. 


Por ultimo, a toca tambe puntonan di posibel colaboracion 
pa e futuro cercano, y aki a papia di aspectonan di deten- 
cion y cuido forensico pa detenidonan, pero tambe aspecto 
pa haya ayudo tecnico riba e parti di asilo. Banda di esaki 
tambe a papia riba “mensenhandel en mensensmokkel” 
pues traficacion di hende, y a splica e retonan cu ta wordo 
confronta cu ne pa loke ta e TIP-report cu ta wordo emiti 
door di Merca. E mandatarionan ta wak bek riba un reunion 
sumamente positivo. 


F 
raccion di MAS a dirigi un carta na Presidente di Parlamento cu e peti- 
cion pa e Minister di Enseñansa y Deporte, sr. Endy Croes manda e 
specificacion detaya di e aumento di 5.1 miyon florin di subsidio y reduc- 
cion di 1.9 miyon den ‘goederen en diensten’. Ta sumamente importante 
pa por ricibi esaki considerando e grito continuo for di mundo di enseñan- 
sa, na unda ta indica cu mester a corta den nan presupuesto di scol pa 
loke ta ‘school- en leermiddelen’. 


Segun declaracion di e Minister cu a corta, pero no den ‘school- en leer- 
middelen’. Pa por haci e trabou corectamente mester por ta dispone di 
informacionnan veridico y no simplemente un declaracion politico di un 
Mandatario. 
Na mesun momento a enfatisa riba e urgencia na unda a haci peticion pa 
comparti dicho documentonan cu Parlamento den lapso di un siman. 


Minister Rocco Tjon: 
A reuni cu Secretario di 
Estado di Husticia y Siguridad 
sr. Eric van der Burg 


Aquannette Gunn (MAS): 


A Dirigi carta na Minister di 
Enseñansa tocante recorte 
den presupuesto di scolnan 

M 
undo ta celebra Dia Mundial di Turismo dia 27 di Sep- 
tember. Un dia hopi importante pa Aruba henter para 
keto na dje siendo Turismo nos pilar economico. Prome Min- 
ister Evelyn Wever-Croes den su discurso na e ceremonia y 
ponemento di krans na Plaza Juancho Yrausquin, a gradici 
pioneronan den turismo cu a bay laga nos caba y otronan cu 
ainda ta cu nos, a gradici tur esnan cu ta traha den e sector 


di brinda servicio na turistanan, y a pone enfasis tambe riba 
e trabou y maneho di Minister di Turismo, Dangui Oduber. 


“Un dia manera awe mi no kier wak atras so, sino reconoce 
y aprecia e presente tambe. Y awe mi kier reconoce Minister 
Dangui Oduber, cu tabata tin e cartera hopi dificil di turismo 
y salubridad publico na momento cu e pandemia Covid 19 
a bati na nos porta dos aña y mei pasa. Sin duda, el a lora 
manga, y cu curashi a carga su responsabilidad riba ambos 
tereno, dos tereno cu tin biaha hasta tabata tin interesnan 
conflictivo. 


Den e trabou di CrisisTeam, Minister Oduber tabata tin un 
papel crucial, y tabata t’ey na tur momento. Tabata su lider- 
azgo cu a pone Aruba tuma decisionnan talbes riesgoso 
di habri frontera como un di e prome paisnan, pero mes 
momento tabata su vision cu a pone cu nos tabata bon 
prepara pa esaki. Semper asisti pa ATA. 
Y asina Aruba ta marca historia, como un di e paisnan cu 
ta recuperando economicamente mas lihe y mas fuerte, 
danki na e recuperacion turistico. Ami ta kere den expresa 
reconocemento y gratitud, y p’esey awe mi kier den nomber 
di Gobierno di Aruba y e pueblo di Aruba, gradici Minister 
Dangui Oduber pa su vision y determinacion”, Prome Minister 
a expresa. 


En conexion cu Dia Mundial di Turismo: 


Prome Minister ta gradici 
Minister Dangui Oduber pa su 
pa su vision y determinacion 


E 
n conexion cu Dia Mundial di Turismo diamars 27 di sep- 
tember, Prome Minister Evelyn Wever-Croes den su men- 
sahe durante e ceremonia na Plaza Juancho Yrausquin, a pone 
enfasis riba personanan cu tawata pilar pa e industria turistico 
na Aruba, na Minister di Turismo Dangui Oduber y tambe na tur 
trahado riba nos isla cu ta traha pa engrandece nos turismo. 
“Awe mainta, un trahado for di San Nicolas, un otro for di 
Savaneta, Santa Crus, Playa, Noord y cada districto di Aruba, 
a lanta trempan mainta pa bay traha den un di nos hotelnan.  


Na Aeropuerto un rato pasa, e prome di mas di 20 vuelo diario 
a yega, pa trece bishitantenan pa pasa nan vacacion. Nos 
taxistanan t’ey para pafo, cla pa transporta nan cu cordialidad 
y nos companianan di Tours y Car Rental lo hiba nan keiro 
rond, of huur nan auto bon laba. Un empresario di Watersport 
lo habri su facilidad pa brinda nos bishitantenan servicionan 
espectacular pa landa y recrea den nos lama. Awe nochi nos 
trahadonan di Restaurant y Casino, nos Musiconan, Artistanan 
y Artesanonan lo tey pa eherce nan trabao, ofrece nan talento 
cu dedicacion y cordialidad. Tur esaki a bira nos Industria 
Turistico”, Prome Minister a remarca. 


Nos Industria Turistico a cuminsa cu e vision di un lider pa wak 
nos turismo bira un pilar economico fuerte y a laga construi 
Aruba su prome hotel grandi; Aruba Caribbean Hotel. Despues 
di esaki, turistanan for di Merca, Europa y demas parti di 
mundo pa bin pasa nan vacacion na nos isla. Despues un otro 
lider pionero den e industria turistico, Señor Ike Cohen kende 
despues di segunda guera mundial, no solamente a haci Aruba 
su hogar, sino a traha duro pa cumpra su prome Hotel y inverti 
den otro hotel y companianan, dunando oportunidad pa crea 
cuponan di trabou pa hopi ciudadano di nos pais. Tambe Aruba 
a conoce mas pionero den turismo cu awe ainda ta cu nos. 
entre otro señor Michael Kuiperi, señor Rori Arends y señor 
Harold Malmberg. 


“Danki na cada un di boso pa boso aporte na nos turismo. 
Danki na Minister Oduber pa su maneho pa recuperacion. Pero 
no por laga afo, esnan cu dia den dia fo ta traha duro cu animo 
y determinacion pa asina nos turismo haya forsa bek despues 
cu e pandemia a causa hopi daño na nos industria turistico. 
Danki na nan esfuerso, nos turismo ta lentando bek. 
Ora cu cada un di nos sali pa trabao mainta, nos cada un por 
tin un sentido di gratitud pa e fundeshi di nan vision y dedica- 
cion a laga pa nos. Y danki na esnan cu a traha y ta trahando 
den e industria di turismo y awe ta sirbi nos como ehempel y 
inspiracion pa enfrenta tur dificultad pa vence y logra progreso 
y bienestar pa nos pais Aruba. 


Tur esnan cu ta traha den sector turistico, 


Ta nos motivacion y determinacion 
pa traha pa nos recuperacion 

A 
yera mundo henter ta para keto y 
observa Dia Mundial di Turismo. E 
tema mundial di e aña aki ta “Rethink- 
ing Tourism”. Pero, pa nos analisa nos 
situacion y traha riba concepto y ide- 
anan nobo con pa sigui innova y desa- 
roya turismo sostenibel pa nos pais, ta 
necesario pa reconoce di unda nos ta 
bin. 
“Y ta precisamente pa e motibo aki 
nos ta para aki tambe. Pa honra un di 
e icononan mas importante den nos 
turismo, Juancho Irausquin”, asina 
Ronella Croes, CEO di Aruba Tourism 
Authority a cuminsa su discurso na 
ocasion di celebracion di Dia Mundial di 
Turismo. Gobierno di Aruba a organisa 
un evento special na e estatua di 
defunto Juancho Irausquin, dilanti 
Postkantoor na Playa. Di e forma aki a 
pone luz riba un di e personahe vision- 
ario cu a para na cuna di nos crece- 
mento turistico. 


“Un persona cu su vision, pa traha un 
hotel grandi pa Aruba, ora cu turismo 
ainda no tabata mucho conoci y ningun 
hende tabata dispuesto pa core e risico 
ey. El a visualisa locual nos ta biba 
awe, pero esaki el a haci mas di 60 aña 
pasa”, di acuerdo cu Ronella Croes. 
Aruba Tourism Authority ta orguyoso 
cu for di aña 2016 caba a traha 
Monumento Ike Cohen riba Plaza 
Turismo na Linear Park, honrando e 
icono aki tambe. Ey tin diesseis nomber 
graba riba un plachi. Un monumento 
pa cual ta evaluando posibel adicion di 
otro icononan di Aruba su turismo. 


“Ta cu e vision aki, awe nos ta cla 
pa sigui re-diseña e direccion cu nos 


kier hiba nos turismo, pa hacie mas 
duradero y mas solido. Siendo e unico 
pilar economico di nos isla, turismo 
mester keda central den curason di tur 
hende. Pasobra sea directamente of 
indirectamente, nos tur ta depende di 
turismo. 
Y nos a bib’e dos aña pasa, ora cu e 
pandemia a yega nos isla y a impacta 
henter nos economia. Tabata un 
momento cu Aruba completo a realisa 
con hopi nos ta depende di turismo. 
Aruba tabata un di e paisnan cu a 
haya e sla mas duro, economicamente. 
Pero, nos ta demostra awo tambe cu 
nos ta un di e paisnan cu a bounce- 
back mas lihe, compara cu hopi otro 
den nos region. Nos a, un biaha mas, 


practica e abilidad di por re-diseña nos 
mes y demostra resiliencia durante di 
Covid-19”, Ronella Croes a bisa den su 
discurso. 
“Awe, laga nos pone atencion riba tur 
cu den pasado a kere den nos pais, a 
inverti, a bin cu ideanan creativo cu a 
hiba nos pais na un di e destinacionnan 
turistico preferi den Caribe, mescos cu 
nos a haci durante di e pandemia. Un 
pandemia cu a cambia hopi cos y cu 
ta exigi di nos cu awor mas cu nunca 
mester sigui adopta e creatividad cu 
nos a mira na hopi ocasion, semper y 
cuando uzando e mesun fundeshi cu e 
icononan aki a laga atras pa nos”, asina 
Ronella Croes a termina bisando. 


Ronella Croes: 


Ta momento pa re-diseña y 
haci nos turismo mas duradero 

A 
yera mainta minister di Turismo y Salud Publico, Sr. 
Dangui Oduber, tabata presente na e conferencia di 
World Tourism Day. Desde 1980, Nacionnan Uni a declara 
dia 27 di September e dia oficial di turismo na nivel global. E 
dia aki ta un dia pa refleha ariba turismo y e impacto social, 
economico y cultural cu esaki tin na nivel mundial. E tema 
cu a wordo scogi e aña aki ta “Rethinking Tourism”, mirando 
cu nos ta den un etapa crucial den e industria aki, yena cu 
oportunidad pa reinventa kico turismo ta significa y con nos 
por eleva esaki su calidad. 


E siman aki lo tin diferente presentacion y conferencia 
tumando luga cu un grupo diverso di expertonan di Aruba 
pero tambe internacional. Tin diferente hende a bin for di 
Europa pa asisti e “Aruba meets Europe conference”. N’e 
conferencia aki lo tin oportunidad pa intercambia idea y 
tambe pa siña for di vision y strategia di otro paisnan. 


Aunke cu Aruba ta yegando su nivelnan di pre pandemia 
cu turismo, ora cu frontera mester a wordo cera tabata tin 
consecuencianan pa full e industria aki. E symposium aki ta 
un momento pa redefini kico turismo ta significa pa Aruba 
y con nos kier pa e industria aki crece y ta sostenibel den 
futuro. E pandemia a siña nos cu turismo ta cambiando y 
abase di esey a crea un vision cu ta cuadra cu actualidad y e 
innovacion global cu ta pasando den turismo. 


Den e vision di turismo tin puntonan cardinal cu lo enfoca riba 
dje den e siguiente añanan. Esakinan ta turismo sostenibel, 
desaroyo di isla Aruba, innovacion y un isla cu ta rico den 
data pa por evalua y sigui haci plan y proyecto nan pa eleva 
e calidad di producto Aruba y locual ta ofrece. 


Turismo ta e pilar principal di Aruba su economia y e 
pandemia a mustra nos cu nos mester adapta nos mes 
continuamente y crea un modelo turistico moderno, auten- 
tico y sostenibel. Minister Oduber ta gradici tur stakeholders 
cu a haci nan esfuerso pa e evento aki, cual tabata un exito 
rotundo. Un danki ta bay specialmente na Aruba Tourism 
Authority, cu semper ta principal den fortifica relacionan y 
ehecuta e vision di turismo pa Aruba. 
Minister Oduber kier a expresa gratitud special pa tur esnan 
cu ta labora den e industria. Danki pa boso contribucion, 


compromiso y trabou duro. Boso ta e asset di mas grandi pa 
nos turismo. 


Minister Dangui Oduber: 


Dia Mundial di 
Turismo 2022 


Rethinking Tourism 

R 
iba dialuna 26 di september, Jupiter a yega e punto mas 
cerca di nos planeta Tera locual nos ta yama: “opposi- 
tion”. E ultimo biaha cu esaki a sosode tawata 59 aña pasa. 
E hecho cu dia 26 a pasa no kiermen cu bo no por wak e 
mas; nos por disfruta di e planeta Jupiter te fin di aña. 


Jupiter a yega na un posicion den su orbita cual yama “oposi- 
tion”. Nificando cu nos planeta Tera lo ta directamente entre 
Jupiter y e solo haciendo e mas briyante den nos shelo. 
Alabes e lo yega mas cerca di nos tambe. 


Normalmente Jupiter ta na “oposition” cada dia 13 di luna. 
Sinembargo, niun di dos planeta, esta nos planeta Tera y 


Jupiter, ta orbita den un circulo perfecto. Ta p’esey cada 
“opposition” tin diferente distancia. E distancia entre nos 
planeta y Jupiter lo varia entre e distancia mas chikito, di 
cual a cay riba dialuna 26 di september y cual ta 600 miyon 
kilometer. E distancia di mas leu lo ta 965 miyon kilometer. 


Ki ora pa wak e y na unda? 
Tur e dianan aki por wak Jupiter despues di 7:00pm lantando 
pariba den oost. Pero e miho momento pa mira e planeta ta 
ora cu e ta directamente ariba nos, cual ta entre 10:00or y 
12:00or di anochi. Segun e dianan ta bay pasando, Jupiter 
lo sali cada dia mas halto na shelo. 


Por wak e Jupiter cu un verrekijker of telescopico. Cu un tele- 
scopico chikito por hasta mira e cuater lunanan Galiliano. 


Pa mas informa- 
cion por semper 
tuma 
contacto 
cu 
Space 
and 
Nature 
Aruba 
Foundation 
via 
nos 
pagina 
di 
Facebook. 


A 
rtisA y Departamento di Naturalesa y Medio Ambiente 
(DNM) a lansa Art Fair 2022 cu e aña aki ta hiba como 
tema ‘Climate Meets Fashion’. Meta di e proyecto ta pa con- 
scientisa comunidad di e problematica di ‘Climate Change’ 
esta cambio di clima. Sigur esaki ta un topico di vital impor- 
tancia cu mundialmente ta wordo trata, na unda cu Aruba 
tambe a compromente n’e agenda di Nacionnan Uni 2030. 


Art Fair tin como meta pa motiva comunidad pa actua awo 
y lo tuma luga di 4 pa 6 di november den cayanan di San 
Nicolas, cu ta conoci pa ta e ciudad di creatividad di Aruba, 
e ‘Art District’ di Caribe. Un weekend di arte, cultura y move- 
mento. Artista, muralista y diseñadornan local y interna- 
cional di e.o. Argentina, Boneiro, Brazil, Curaçao y Taiwan 
lo ta presente pa forma parti di e gran proyecto aki. Loke 
ta bunita di e proyecto ta cu nos muchanan special por 
participa den e fashion show. Climate Meets Fashion, fashion 
with a cause, ta pa diberti, socialisa pero primordialmente 
crea conscientisacion pe cambio di clima. 


Manera director di DNM sr. Gisbert Boekhoudt a indica, arte 
cu fashion ta un bon manera pa promove conscientisacion 
pa protege nos naturalesa y medio ambiente. Ta di aplaudi 


iniciativanan asina y ta bunita pa wak con organisacionnan 
ta uni pa un causa comun. Mi ta invita comunidad di Aruba 
pa dia 4 pa 6 di november pa bishita e proyecto aki pa mira 
e pinturanan nobo riba e murayanan, disfruta di e gastro- 
nomia como tambe experiencia kico San Nicolas tin di ofrece 
na nos local como tambe nos bishitantenan. Mi ta curasha 
comunidad, si nos tur duna di nos banda maske ta cu un 
acto chikito, sigur hunto nos por contribui na un pais mas 
sostenibel, miho calidad di bida, cuida nos medio ambiente y 
nos ta perserva nos flora y fauna. Concluyendo mi ta desea 
e comision organisado hopi exito cu ehecucion di e proyecto 
aki. 


Parlamentario Alvin Molina (MEP): 


San Nicolas un biaha mas ta capital di Art Fair 2022 


Jupiter na su punto mas cerca y 
briyante di nos planeta Tera 

E 
siman aki ta tumando luga e conferencia bi-an- 
ual Aruba Meets Europe (AME) organisa door di 
Aruba Tourism Authority (A.T.A.), Aruba Hotel and 
Tourism Association (AHATA) y Aruba Airport Au- 
thority (AAA). 


E conferencia interactivo aki lo consisti di partici- 
pantenan di tour operators, representante di aero- 
linea, hotelero y representantenan di Aruba den e 
mercado, tur dedica na e promocion di e isla como 
un destino di vacacion na Europa. E aña aki, ta conta 
cu participacion di 47 participante di diferente pais. 


E recepcion di apertura a tuma luga na Amsterdam 
Manor Beach Resort. Durante e recepcion aki Ronella 
Croes- CEO di A.T.A., Jurgen van Schaijk- Managing 
Director di Amsterdam Manor Beach Resort, Joost 
Meijs- CEO di AAA y Tirso Tromp- Director A.T.A. 
Europa a hiba palabra. 


E obhetivo principal di AME ta pa percura e industria 
cu e ultimo update riba Aruba su productonan y 
desaroyo, como tambe duna oportunidad na esnan 
cu ta participa pa prome biaha, pa duna un intro- 
duccion na nos destinacion na un manera interac- 
tivo. 


Paisnan cu ta participa e aña aki ta Hulanda, Belgica, 
Alemania, Italia, Suecia y Reino Uni. 


Den e prome 8 lunanan di 2022 e mercado Europeo 
a atribui na 58,970 bishitante cu ta 8% di e bishi- 
tantenan cu Aruba a ricibi durante e aña te cu awo. 
Esaki sigur ta un mercado cu un potencial grandi pa 
sigui desaroya. 


E conferencia ta inicia cu un recepcion di bonbini, 
sigui diamars mainta cu e apertura oficial unda lo 
bay tin diferente presentacion. AME ta tuma luga te 
cu dia 29 di september cu programa amplio y inte- 
resante. 


Ta bay tin e acustumbrado Vitrina Turistico na unda 
e participantenan lo conoce y papia cu ehecu- 
tivonan local den turismo pa asina haci negoshi y 
crea/fortalece relacionnan duradero. Durante nan 
estadia nan lo bishita varios hotel y lo participa den 
diferente experiencia rond di nos isla. 


A efectua apertura di Aruba Meets Europe 2022 


Esaki ta un evento organisa pa A.T.A., AHATA y AAA 

D 
iadomingo 25 di september 2022 a tuma luga e prome 
Mercado di Santa Rosa pa aña 2022. E mercado aki ta 
uno masha popular pa hopi aña caba. Lastimamente cu des- 
de aña 2020 no por a wordo organisa mas pa motibo di e 
COVID-19. Pandemia a siña nos tur e importancia di produci 
nos propio cuminda na Aruba. 


Pa e motibo aki tambe ta importante pa sigui tene e merca- 
donan, pa asina sigui sostene nos productornan local pa 
yuda stimula nan pa sigui den e direccion aki y tambe e 
alimentonan sano pa nos comunidad. Na e mercado aki mi 
persona a mira mas cu 35 productor di tur sorto di berdura, 
fruta, carni, pisca, producto herbal, bebida natural y sin 
lubida e standnan di cuminda crioyo y cos dushi. 


Mi kier felicita Minister Ursell Arends, tur trahado di Santa 
Rosa, e productornan y tambe pueblo di Aruba cu a acudi 
na e prome Mercado di Santa Rosa pa aña 2022. Ban sigui 


acudi na e mercado aki y si tin mas productor nan cu lo 
kier participa por contact Santa Rosa 5858102 pa asina por 
laga bo producto wordo conoci na e otronan. 


C 
uminsando diabierna 14 di october, Oficina Central di 
Estadistica (CBS) ta organisa un encuesta tocante mu- 
cha y hoben “Child & Youth Survey 2022”. E proposito di e 
encuesta aki ta pa haya un miho bista di diferente tema di 
importancia pa mucha y hoben. 


E encuesta ta toca temanan manera por ehempel activi- 
dadnan di mucha y hoben den nan tempo liber (deporte, 
arte, trabou boluntario), participacion na scol, participa- 
cion riba mercado laboral, bista riba nan futuro, relacion 
cu mayornan, uzo di celular, medionan social y gaming y 
posibel problema relata na esakinan, humamento/vaping, 
uzo di alcohol y droga y salud mental. 


E temanan aki ta sumamente importante pa CBS por sumin- 
istra informacion relevante, valioso y di calidad halto. 


P’e encuesta aki ta uno exitoso, CBS ta buscando perso- 
nanan cu lo desea di fungi como encuestado part-time. 
Mirando cu e encuesta ta dirigi riba mucha y hoben, e entrev- 
istanan mester wordo haci primordialmente durante oranan 
di atardi y anochi esta entre 4’or di atardi y 8’or di anochi. 


Pa fungi como un encuestado, mester: 
• por traha cu un Tablet 
• por lesa, skirbi y papia Papiamento, Ingles, Hulandes y 
Spaño 
• tin por lo menos 25 aña di edad 
• tin experiencia con pa traha y trata cu mucha y hoben 
• tin por lo menos un diploma di MAVO 
• ta un residente di Aruba (persoonsnummer) 
• tin un rijbewijs valido y un medio di transporte propio 
• ta compromete su mes pa asisti na 1 training obligatorio 
• ta disponibel part-time durante e periodo di 14 di october 
te cu 25 di november 
• ta disponibel pa traha den siman atardi/anochi y den 
weekend. 


Tur persona cu ta cumpli cu e rekisitonan menciona por 
solicita pa ta un encuestado, tanten cu nan ta disponibel 
durante e periodo menciona. 


Pa solicita of pa mas informacion por yama libremente na 
telefon: 524-7417 of por manda un e-mail na ykelly@cbs. 
aw. Lo haya un formulario digital pa yena via e-mail. 


Oficina Central di Estadistica ta buscando encuestado 
part-time pa e Encuesta di Mucha y Hoben 2022! 


Parlamentario Darlaine Guedez-Erasmus (MEP): 


Mercado di Santa Rosa a cuminsa bek! 


Ta importante pa nos sigui duna sosten na nos productornan local 

D 
urante henter e luna di Septem- 
ber, e di tres piloto di e proyecto di 
Stima Mi Guia Mi a tuma luga. Despu- 
es di e traspaso oficial cu a tuma luga 
na Augustus , unda Kiwanis Club of 
Palm Beach a pasa e proyecto oficial- 
mente na Fundacion Pa Nos Muchanan 
(FPNM), e preparacion pa e di tres pi- 
loto di Stima Mi Guia Mi a cuminsa den 
ful swing. E interes di parti di mayor- 
nan pa participa na e proyecto tawata 
uno sumamente grandi. Den tempo re- 
cord a yega e maximo participantenan 
pa e di tres piloto. 


E di tres piloto di Stima Mi Guia Mi ta 
dirigi na mayornan cu yiu entre e edad 
di 2.5 pa 4 aña. A conta cu participa- 
cion di 12 mayor hunto cu nan yiunan. 
E grupo di participante a reuni un 


total di 6 bes, na unda nan a ricibi 
diferente workshops di Fundacion Pa 
Nos Muchanan, Tienda di Educacion y 
Fundacion Respeta Mi. 


E mayornan a participa hunto cu nan 
yiu, na unda nan a toca e temanan di: 
E importancia di e prome añanan, 
Introduccion di Mayor Sensitivo y 
Responsivo, E relacion entre mayor 
y yiu, E importancia di Desaroyo 
Social-Emocional, Limite y Disciplina, 
Desaroyo Social-Emocional pa medio 
di hungamento y interaccion durante 
actividadnan diario & plan di sosten pa 
un mucha. 
E encuentronan tawata yena cu infor- 
macion practico y tambe actividadnan 
interactivo. E muchanan tawata pasa 
un rato dibertido hungando cu otro bou 


guia di dos trahado pedagogico social, 
mientras e mayornan tawata tin e opor- 
tunidad di ricibi informacion y comparti 
nan experiencia cu otro. Tambe tawata 
tin momentonan pa e mayornan pone 
locual nan siña den practica cu nan 
yiu. Como “follow-up” di e curiculo 
lo organisa un “terugkomdag” pa e 
grupo di mayor participante y sosten 
individual unda ta necesario. 


Nos ta felicita tur e participantenan 
y alabes gradici Kiwanis Club of Palm 
Beach, Tienda di Educacion, Fundacion 
Respeta Mi, Stichting Wit Gele Kruis 
y Centro pa Hoben y Famia pa nan 
sosten durante e ultimo simannan. Nos 
kier a informa mayornan di muchanan 
entre 0 pa 4 aña pa keda pendiente pa 
e siguiente rondo di Stima Mi Guia Mi. 


Fundacion pa nos Muchanan: 


E di tres piloto di Curiculo pa mayor 
‘Stima Mi Guia Mi’ tawata exitoso 

WILLEMSTAD - E trahado di Stichting 
Belastingaccountantsbureau 
señor 
Gershwin Bisento di 43 aña di edad, 
kende tabata acusa di a comete varios 
delito mal uzando su posicion como 
trahado di dicho instancia, a sali hopi 
bon cu e sentencia cu hues a dicta 
dialuna. Fiscal señora mr. H. Leepel 
en principio a demanda un castigo di 
prizon condicional di 4 luna, mara na 
un periodo di prueba di 2 aña y un 
castigo di trabou di 120 ora. Si Bisento 
no cumpli cu e castigo di trabou di 120 
ora e mester sinta un castigo di prizon 
di 60 dia. Tambe e demanda di fiscal 
tabata pa kita Bisento for di trabou pa 
un periodo di 3 aña. Pero finalmente 
loke hues a condena Gershwin Bisento 
na dje ta un castigo di prizon condi- 
cional di 2 luna mara na un periodo 
di prueba di 2 aña, mas un castigo di 
trabou di 120 ora y si e no cumpli cu e 
castigo di trabou 60 dia di encarsela- 
cion ta ward’é. 
Cua ta e acusacionnan cu tabatin 
contra di Gershwin Bisento? Durante 


e periodo 2 di november 2021 pa 4 di 
november 2021 e mester a haci mal 
uzo di secretonan importante di su 
trabou na B.A.B., esta den e funcion 
di sea colaborado of controlado el a 
faya manda informacion confidencial 
na doño di e negoshi Sure mini market 
na Barber, señor J. Pow, bisando esaki 
cu e team multidisiplinario di gobierno 
ta na punto di bay tene un control den 
su negoshi durante e periodo 2 pa 4 


di november 2021, como tal a pasa 
informacion di sumo balor pa e doño di 
supermercado en cuestion. E siguiente 
acusacion contra di Bisento ta sinta 
den e hecho cu durante e periodo ariba 
menciona el a pasa informacionnan 
sekreto di B.A.B pa J.Pow y di tal 
manera a faya cu su deber di mantene 
secretonan di su trabou pa su mes. 
Bisento a faya dor di bisa cu un colega 
di dje, esta Balentien lo bin eherce 
control den e negoshi di Pow ya na 
Barber. E di tres acusacionnan contra 
di Bisento ta cu durante e periodo ya 
menciona conscientemente el a maluza 
su funcion pa saca beneficio personal. 
Hues mr. S.M. van Lieshout a haya cu e 
acusacionnan 1 y 3 ta proba y asina ey 
a condena e trahado di B.A.B aki na un 
castigo di prizon condicional di 2 luna 
mara na un periodo di prueba di 2 aña, 
mas un castigo di trabou di 120 ora y 
si e no cumpli cu e castigo di trabou 
60 dia di encarselacion. Kiermen cu 
Gershwin Bisento por mantene su 
trabou. 


Corte a sentencia Gershwin Bisento na castigo di trabou 


WILLEMSTAD - Otro caso caminda 
doño di supermercado Chines na 
Barber, señor J. Pow a keda menciona 
como fuente pa laga mas autoridad na 
Corsou cay den problema cu husticia 
ta esun caminda hues mr. drs. S.M. van 
Lieshout a dicta sentencia den e caso 
di agente policial Jurnick Floranus di 
36 aña di edad. 
A resulta cu tabatin e telefon di e comer- 
ciante Chines J. Pow di tapa, di manera 
cu a sa cosnan robes cu e tabata meti 
aden. Asina ey a bin sa di e agente poli- 
cial Jurnick Floranus tambe su lasonan 
cu e comerciante aki. Jurnick, kende 
tabata acusa di a comete actonan 
castigabel den e sentido cu durante e 


periodo 28 di october 2021 of en todo 
caso durante luna di october el a faya 
cu informacionnan secreto di su trabou 
di polis, dor di pasa cierto informa- 
cionnan confidencial telefonicamente 
pa e comerciante J. Pow. E informa- 
cionnan confidencial tin di haber cu un 
sospechoso cu yama Jerry Victor cu 
polisnan a keda pa gara 28 of 29 di 
october 2021. 
Tambe di detencion di e persona aki 
den un flat den Oranjestraat y scon- 
demento di un auto Kia Rio den Hofi 
Mango na Santa Cruz. Enfin, un caso 
cu na e momento ey ainda tabata den 
investigacion, pero atraves di e agente 
policial a sali riba caya. Tabatin masha 


tapmento y scuchamento di telefon cu 
combersacionnan ferfelo cu a tuma 
luga y caminda e agente policial Jurnick 
Floranus su comportacion ta dudoso. 
Fiscal señora mr. H. Leepel a demanda 
un castigo di trabou di 120 ora condi- 
cional pa Floranus, sino e mester sinta 
60 dia den prizon. 


Tambe e fiscal tabatin como demanda 
pa kita Floranus pa 2 aña for di e 
trabounan di polis riba e base condi- 
cional pa 2 aña. Hues mr. van Lieshout 
finalmente a dicidi pa condena Jurnick 
Floranus na un castigo di trabou di 80 
ora y si e no cumpli 40 dia di prizon, 
mara na un periodo di prueba di 1 aña. 
E conclusion final ta cu Floranus no 
ta perde su trabou manera Ministerio 
Publico si a demanda ya cu hues a yega 
na un condena mas suave. 


Castigo di trabou pa polis Floranus 


El a pasa informacion confidencial di su trabou pa doño di supermercado 

Fortaleza Pa Famia 


DEN e ultimo 10 aña nan aki mas cu 90.000 Cristian a 
muri pa nan fe den Señor y nos tur sa cu segun e tempo 
ta avansa hopi mas lo bini acerca, pasobra maldad ta 
avansa, y maldad kier cera boca di esnan cu ta para pa e 
berdad y nos ta bibando den e ultimo temponan. 
(Judas 1:20+21) 


E lucha no ta contra carni y sanger, e bataya no ta carnal, 
e bataya no ta contra ningun persona, pero contra e 
spirito di engaño cu ta pasa rond mundo y cu ta lastra 
hende hiba fierno cu ne 
(Efesionan 6:12). 


Si bo mira un hende ta bay cay den un buraco cu e no por 
sali, y bo no bis’e anto bo no ta un bon prohimo, pasobra 
Hesus a bisa stima bo prohimo manera bo mes. 


Hesus a bisa bon cla den Mateo capitulo 24 y capitulo 
25 :1-13 kico lo bay sosode, y nos tur ta mira kico ta 
pasando rond mundo y tambe aki banda cerca nos, p’esey 
Señor ta exigi pa tur esnan cu ta menciona su nomber 
para pa su palabra. 


Den e buki di Daniel capitulo 6 nos ta mira un homber den 
posicion di gobernador, cu tin un Spirito extraordinario, 
(Cual ta bini di Dios) y cu rey a dicidi di pone como hefe 
riba tur otro gobernador den e pais. 


Nan a busca tur manera pa traha un trampa p’e, pa asina 
tumb’e for di su posicion, ma nan no a logra y nan a dicidi 
cu e unico forma cu por pone e homber aki tambalia ta 
ora bo yega na su Fe. 


Pero aki nan tambe nan no a logra pasobra Daniel tabata 
sirbi su Dios constantemente, cu ni placa, ni posicion, ni 
tampoco amistad por a pone lubida su Dios. 


Y locual a pasa cu Daniel siglonan pasa ta pasando 
awendia atrobe, caminda nos como yiunan di Dios tin cu 
para fuerte, firme y fiel, pasobra e diabel ta cana manera 
un leon rugiente buscando ken e por devora. 


Nos mester para contra maldad, y inmoralidad, pasobra 
e enemigo ta busca tur manera pa infiltra tur caminda, cu 
su plan di destruccion. 
(Juan 10:10) 


Dios a manda su unico Yiu pa ken cu kere den dje no bay 
perdi, ma haya bida eterna y toch hende ta scoge pa biba 
den scuridad. 


Y segun scuridad ta avansa riba mundo, e ta keda notabel 
e banda cu hende ta scoge en bes di busca Dios. 


Un pregunta ta sali nos dilanti tur dia, con por ta posibel 
cu hende ta mira e bondad di Dios ma toch ta scoge e 
malisia di diabel? Y nos por haya e contesta den Juan 
3:18 -20. 


Daniel su punto fuerte ta oracion,y su dedicacion na Dios, 
su fe a pone cu e no a wak e oposicion di 120 hende of 
mas cu ta contra dje, pero e a mantene su bista riba Dios 
cu ta cu ne. 


Laga nos tene cuenta kico un homber cu Fe por haci 
contra 120 hende cu ta contra dje, pasobra ora nos para 
pa Dios y su palabra , Dios semper lo respalda nos. 


Y no solamente esey, ora nos para pa Dios su palabra 
hasta nos enemigo lo reconoce cu e Dios cu nos ta sirbi 
ta e Dios berdadero. 
(Daniel 6:26-27) 


Awe mas cu nunca laga nos para firme, fuerte y fiel den 
Señor. 


Sinceramente, Pastor Marcel Balootje 


No worry ken ta contra bo, soru pa abo ta cu Dios 

AWEMainta 
Diaranson, 28 September 2022 


Every life is noted and is cherished, 
and nothing loved is ever lost or perished. 


Señor ta mi wardador 
Psalmo 23:1 


A fayece cristianamente y conforme cu boluntad di Dios y 
agradecido pa locual cu e la haci y nifica pa nos. Cu profundo 
tristeza nos ta anuncia cu a bay sosega den brasa di Señor. 


Jose Edumundo 
Zievinger 
Mihor conoci como “Jossy” 
*30 april 1958 - † 23 september 2022 


Na nomber di su: 
Yiu: 
Jeanisse Zievinger y Edward Semeleer 
(na Hulanda) 


Nietonan: 
Edean y Jeward Semeleer (na Hulanda) 


Rumannan: 
†Imelda (Ita) y † Beto Lacle - Zievinger 
Maria (olga) y Calin Lacle – Zievinger 
†Miguel Zievinger y Marllory Zievinger - Medina 
†Luis y † Winifrida Zievinger - Ridderstaat 
Bertrando Zievinger 
Carmen y Cesar Tromp – Zievinger 
Pedro y Magaly Zievinger – Semeleer 
Annie y † Luty Burleson – Zievinger 


Tanta: Stefanita (Choei) Tromp - Young y Famia 
Omo: Bertrando (Toyo) Young – Werleman na Hulanda 
Mama di su yiu: Alexandrina Geerman (na Hulanda) 


Sobrino y sobrinanan, primo y primanan, ihanan, amigo y amiganan, 
bisiña, coleganan di Crystal Casino y demas conocirnan. 


Semper cla pa yuda: Marsan Lacle, Jairo Lacle y Pascualita (Ita) 
Ridderstaat 
Demas famia: Zievinger, Semeleer, Ridderstaat, Lacle, Tromp, Young, 
Ng, Orman, Burleson, de Mei, Maduro, Croes y Wolf. 


Ta invita pa acto di entiero cual lo tuma lugar na Aurora Funeral 
Home diabierna 30 di september 2022 di 9’or pa 11’or di mainta. 
Despues lo sali pa Santana Catolico na Noord. 


Nos ta pidi disculpa si den nos tristesa nos por a lubida un of otro 
famia y/of conocirnan. 


“Dios ta amor….y amor ta Dios, maske mi no ta na e mundo aki, tur 
dia lo mi ta banda di boso Curazon, mi por stens di loke Senor ta 
hasi”. 
Salmo: 33 


Cu dolor na nos Curazon, nos ta participa fayecimento inespera di 
nos ser stima: 


Sr. Joaquin Willems 
Mihor conoci como: Wim, Payo, Quin, 
Quinchi, Opa Quin 
*16-08-1946 †24-09-2022 


Casa: 
†Estevanita G. Willems-Helder 
Yiunan: 
Tito y Ann Willems-Eman 
Robert y †Lecsy Willems-Torres 
Oscar y Sheila Willems-Maduro 
Nieto(a)nan : 
Gabriela Willems 
William Willems 
Oswin Willems 
Osmar Bislip y famia 


Ruman(nan): 
Zavala na Venezuela 
Willems na Aruba 


Swa y cuñanan : 
†Celestino y †Anselma Helder Lampe y yiunan 
Damiano y †Andresita Helder-Luidens y yiunan 
Josef y Maria Helder-Werleman y yiunan 
†Mario y †Bernabela Helder-Wever y yiunan 
Veronica y †Andres Werleman-Helder y yiunan 
Eugenio y Maria Helder-Dijkhoff y yiunan 
Alfredo y Elisabeth Helder-Arends y yiunan 
†Laureano y †Albertina Donata-Tromp y yiunan 
Amigo di cas: 
Verio Emerenciana y famia 
Dyki Dijkhoff y famia 


Subrino(a)nan, Primo(a)nan, 
amigo(a) y conocirnan, bisiñanan 


Ex coleganan di Dr. Horacio Oduber Hospital 


Demas famia: 
Willems, Helder, Eman, Maduro, Torres, Zavala, Donata, 
Werleman, Rasmijn, Cano, Bikker, Dijkhoff, Wever, 
Tromp, Lampe, Luidens, Croes, Solognier 


Ta invita pa acto di despedida/condolencia cu lo tuma lugar 
Diahuebs 29 di September 2022 pa 2:00-4:00 di atardi na Royal 
Funeral Home. 


Acto di cremashon lo tuma lugar den seno familiar. 


Despues di cremashon no ta ricibi bishita di condolencia na cas. 


Nos desculpa si den nos tristesa nos por a lubida cualkier persona. 


Lo E seka tur lágrima for di nan wowo, I morto lo no eksisti mas: lo no 
tin nada di rou, nada di yoramento, nada di dolo mas, pasobra tur 
kos di antes a pasa bai. 
Rev. 21:4 


Ta participa fayecimento di: 


Petronila 
Holsman-Perez 
Cariñosamente yama “Andrea” 
*10-04-1933 - †26-09-2022 


Acto di despedida lo wordo anuncia despues 

AWEMainta 
Diaranson, 28 September 2022 


Every life is noted and is cherished, 
and nothing loved is ever lost or perished. 


“Tur cos aki na mundo tin su ora y su tempo 
Ora pa nace y ora pa muri, ora pa yora y ora pa hari. 
Ora pa keda keto y ora pa papia, ora pa stima y ora pa odia 
Ora pa guera y ora pa paz” 
Predicador 3:1-2-4-7-8 


“Bida Ta Dushi Pero E No Ta Fasil !!” 


Cu dolor na nos curason y conforme cu boluntad di 
Dios, nos ta participa fayecimento inespera di: 


Sr. Mirto Rasmijn 
Cariñosamente jama “Papito, Opa, Mete, 
Meme of Omo Mirto” 
*06 December 1956 - †22 September 2022 


Na Nomber di su: 
Sra. Vda.: Semilina “Linchi” Rasmijn-Geerman 
Yiunan: Luigi y Jemine Rasmijn-Daal 
Angelo y Melisa Rasmijn-Vrolijk 
Giali Rasmijn y Gillianne v/d Biezen 
Nieto y Nieta nan stima: Jenarlo y Lijene Rasmijn 
Gianimari y Gianella Vrolijk 
Xavian y Xialine Rasmijn 


Mayor nan: †Gilberto y †Avelina Rasmijn-Kock 


Rumannan: †Albertina “ Betty” y †Robert Albus-Rasmijn 
†Rita Rasmijn 
†Alcida y Leonardo “Chai” Loefstop-Rasmijn 
Andres Y Mary Rasmijn-Stamper 
Crismo y Stella Rasmijn-Giel 
Silvio y Mayra Rasmijn-Roga 


Sobrino y Sobrina nan: Edmund y Roderick Albus 
Andy y Mary-Ann Rasmijn 
Edward y Patrick Rasmijn 
Jouraine y Leonard Loefstop 
Christopher y Stephany Rasmijn 
Nan pareha, esposo(a) y Famia. 


Iha: Lugelca Geerman 
Suegro nan: †Epifanio “Pief” y †Gregoria “Goya” Geerman-Koolman 


Swa y Cuña nan: †Sotero “Eti” Geerman 
Juana Francisca “Nani” y Hendrik “Iki” Donata-Geerman 
Shaida Geerman 
†Maria “Maya” y Venancio “Chonai” Angela 
Angelcancio “Boys” y Lucia Geerman-Boekhoudt 
Timoteo “Theo” y Sandra Geerman-Verhaar 


Prima y Primo nan, amigonan, bisinja nan di Paradera, conocir nan y 
demas famia. 
Ex-Colega nan di Telefoon Dienst, Raecon Aruba, Coastal Refinery, El 
Paso Refinery y Valero Refinery. 
Colega Musico nan di Steelband, Kids of Fame Brassband, Coro Brisa 
Juvenil, Banda de Tio Juan y Arugaldo. 


Demas Famianan: Rasmijn, Geerman, Daal, Vrolijk, Kock, Koolman, 
Loefstop, Albus, Stamper, Giel, Roga, Quandus, Boekhoudt, Angela, 
Verhaar, Donata, Van der Biezen, Ras 


Ta invita pa e Acto di Entiero y Condolencia, cu lo tuma lugar dia 30 
September 2022 na Misa Santa Filomena na Paradera pa 4pm di atardi 
y pa despues pa Santana Catolico na Paradera. 


For di 2:00pm e curpa di Mirto lo ta reposa den Misa. 
Nos ta pidi nos disculpa si den nos tristeza nos por a lubida un of mas 
famia. 
Nos ta lamenta cu despues di entiero nos no por ricibi bishita di 
condolencia na cas. 


Mi a lucha e bon lucha, mi a core e careda te na fin y mi a mantene 
mi fe. 
2 Timoteo 4:7 


Cu profundo dolor na nos curason, pero agradecido pa tur locual e 
la nifica pa nos, Nos ta anuncia fayecimento inespera di mi casa, nos 
tata, welo, yiu, ruman y omo: 


Sylvester Mylles Vrolijk 
Mihor conoci como: “Silo”, “Sylvio” of “Siro” 
*31-12-1938 - †25-09-2022 


Na nomber di su: 
Querida esposa: 
Sira Vrolijk-Boekhoudt 


Yiunan: 
Siegfried y Fatiha 
Jorge y Dorinda 


Nietonan: 
Elias, Rani y Sofia 
Jorinne y Joyceline 


Mayornan: 
†Esteban (Rey) y †Alida Vrolijk-Quant 


Rumannan: 
†Raymundo, Margarita Vrolijk-Hernandez y famia 
†Andres, Annie Vrolijk-Neef y famia 
Philomena Vrolijk y yiu 
Hendrik, Amparo Vrolijk-Guerrero y famia 
Deni Vrolijk y yiunan 
†Leo, Serodjinie Vrolijk-Ajodhia y famia 
Annie, Orlando Gomez Correa-Vrolijk 
Mirto, Stella Vrolijk-Nicolaas y famia 
Lies y Manuel Pimienta 
Ada y Jacinto Werleman-Vrolijk 


Cuña: Martina Boekhoudt 


Tanta y omonan: 
†Catharina Vrolijk 
†Eugenia Vrolijk 
†Carlos Vrolijk y famia 
†Ninita Pourrier y famia 
†Felipe Quant 
†Andres Quant y famia 
†Reineta de Windt y famia 
†Maximina Maduro y famia 
†Macaria Orman y famia 
†Ramiro Quandt y famia 


Tanta manera ruman: Margot y Eddie Thode y famia 


Amigonan di cas: Eric Kelly, Anthony y Sandra Lacle 


Primo y primanansobrino y sobrinanan, ihanan, bon bisiñanan y su ex 
coleganan di Sta. Rosa. 


Ta invita pa e acto di entiero cu lo tuma lugar diabierna 30 di 
September 2022 di 9:00 pa 11:00 di mainta na Royal Funeral Home, 
despues saliendo pa Santana catolico na Paradera. 


Despensa nos si nos por a lubida cualkier famia den nos momento di 
tristeza. 
Depues die ntiero nos no por ricibi bishita di condolencia. 

AWEMainta 
Diaranson, 28 September 2022 


Every life is noted and is cherished, 
and nothing loved is ever lost or perished. 


Nos Mama y Wela Stima a habri su Halanan 
Pa bula bay socega den Brasa di su Creador. 
Bo Libertad ta Nos Victoria. 
Nos Amor lo keda biba pa semper. 


Maria Magdalena 
Edwina Henriquez 
*28-11-1954 – †23-9-2022 


Yiu: Anthony (Andy) Mac-Jannet 


Nieto y Nieta: Jair y Kyra Mac-Jannet 


Mama di nietonan: Sorayda Maduro 


Mayornan: 
† Nicolaas y † Johanita Henriquez-Hernandez 


Rumannan: 
† Olga Henriquez 
† Mathilda y † Tommy Croes-Henriquez y famia 
† Lucrecia y Horacio Yarzagaray-Henriquez y famia 
Reina y † Alfonso Croes-Henriquez y famia 
Diana y † Ismael Bislip-Henriquez y famia 
† Luciano y Dika Henriquez-Croes y famia 
† Igidio y Maria Henriquez-Boezem y famia 
Armanda y Efrem Geerman-Henriquez y famia 
† Rita y Mirto Trimon-Henriquez y famia 
Arturo y Maribel Henriquez-Cuevas 


Ex-Esposo: † Antonius (Tony) Mac-Jannet 


Swa y Cuñanan: 
Florece Richardson y famia 
Raymond y Nelly Richardson y famia 
† Ernie y †Carmen Richardson y famia 
Jenny y Rupert Richardson y famia 
† Jane y Nigel Matthew-Mac-Jannet y famia 
Willeke Mac-Jannet y famia 
Marijke Mac-Jannet y famia 
Lucy Mac-Jannet y famia 
Diana Mac-Jannet 


Ihanan: Monique Croes, Yahaira Jansen-Geerman 


Su bon amiganan: 
Maureen Leenheer, Marlien Colina y Marlen Stamper 


Demas famia y conocirnan: 
Henriquez, Mac-Jannet, Maduro, Hernandez, Croes, Yarzagaray, 
Bislip, Boezem, Geerman, Cuevas, Trimon, Richardson, Matthew, 
Lassiter, Petrocchi, Tromp, Danjo, Rossenhof, Altheer, Soemers, 
Bregita, Bouwman, v/d Linden, Albertsz, Compagner, Greaux, 
Thijssen, Vrolijk, Franken, Hunt, Ras, Lampe, Leenheer, Colina, 
Stamper. 


Ta invita pa acto di condolencia cual lo tuma lugar na Royal Funeral 
Home diamars 27 di September 2022 di 7’or pa 9’or di anochi. 


Entiero lo tuma lugar na Misa Sagrado Curason na Savaneta 
diaranson 28 di September 2022 di 2’or pa 4’or di atardi. Despues lo 
sali pa Santana Central Sabana Basora. 


Disculpa nos pero despues di entiero nos no ta ricibi bishita di 
condolencia na cas. 


He will cover you with his feathers. 
He will shelter you with his wings 
His faithful promises are your armor and protection 
Psalm 91:4 


Cu inmenso tristsa na nos curason,nos ta participa 
fayecimento di nos: 
Mama,wela,ruman y tanta stima 
Marieta 
Filomena Tromp 
Miho conosi como:Jeta 
*3 april 1951 - †20 sept 2022 


Mayornan: 
†Rika y †Jose Tromp Jacobs 


Yiunan: 
Ozaira Romero y Roberto Tromp 
Ferris Tromp y Joan Dania 


Nietonan: 
Samy Jean, Osbert, Jahzyon 
Ferron, Shady-Ann 


Bisanieto: Elohym 


Rumanan: 
Elvira y Amancio Thielman na Boneiro 
Eddy Tromp y yunnan 
Anny y Clyde Arendsz y yunnan 
Glenda Tromp 
Leo Tromp y yunnan na Hulanda 
Ito y Miriam Tromp y yunnan 
Jenny y Dilip Chatani y yunnan 


Omo: Rosimbo y Pina Jacobs y yunnan 
Omo y tanta nan den Felis Memoria 
Consuegro: 
Ito dania 
Astrid Tromp 
Humprey Figaroa 


Bon Amiga: Maria Kock 


Primo y primanan na Aruba y Corsou 
Amistades nan na Corsou y Boneiro 
Bisiñanan 
Kas di Machi 
Tur su Ihanan 


Demas Famia: Tromp, Jacobs, Dania, Romero, Thielman, 
Arendsz, Henriquez, Ochoa, Chatani, Jansen, Kock, Zievinger, 
Danies, Conradus. 


Acto di entiero lo tuma Lugar 
Diahuebs 29 Sept 2022 di 9.00 -11.00 na Misa Di paradera 
Disculpa nos si den nos tristesa nos por a lubida kualkier 
persona. 
Nos ta lamenta ku despues di entiero no por ricibi bishita na 
kas. 

AWEMainta 
Diaranson, 28 September 2022 


Ki alegria, ora nan a bisa mi: 
“Ban cas di Señor!” 
I awor, ata mi aki para na bo porta Señor. 
Salmo 122 


Cu dolor na nos curason, nos ta participa 
fayecimento di nos ser stima: 


Sr. Epifanio S. Tromp 
Cariñosamente yama “Fanfa” 
*10-01-1940 - †26-09-2022 


Acto di despedida lo wordo anuncia 
despues 


Dios ta amor… y amor ta Dios, maske mi no ta na e mundo aki, tur 
dia lo mi ta banda di boso Curason, mi por stens di loke Señor ta 
haci. 
Salmo 33 


Cu inmenso dolor pero agradecido pa tur loke el a significa pa 
nos, nos ta anuncia fayecimento di mi casa, nos tata, nos welo, nos 
bisawelo, nos ruman, nos omo y nos swa: 


Hyacintho 
Federico Kock 
Mihor conoci como Chinto 
*10-09-1934 - †20-09-2022 


Casa: Veneranda (Vera) Kock-Curiel 
Mama: † Adelaida Kock-Angela 
Tata: †Ignacio Kock 
Yiunan: Athanasia (Tasha) Koolman 
Mayra Kock 
Marjorie Kock 


Nieto- y nietanan: 
Corryann Dorotaal 
Lionel Dorotaal 
Josmar Rasmijn 
Joreen Rasmijn 


Rumannan: † Ana y Theodoor Koolman 
Francisco y Aura Kock 
†Maxima Kock 
Macario Kock 
Rosalia Eugenia-Kock 
†Toribio Kock 
Maria y Frans Dirksz-Kock 


Suegro y Suegra: †Jose Marcelo Curiel, †Ricarda Koolman 
Swa- y cuñanan: †Victor Henriquez, †Jacob Curiel, Nicodemus 
y Irma Curiel, Senovia Curiel, Feliciano Curiel, Carmen y Basilio 
Geerman-Curiel, Catharina Curiel, Maria Magdalena y Vincent 
Croes-Curiel, Marcolina Rijsdijk-Curiel 
Sobrino- y sobrinanan: Lorenzo Koolman y famia, Bernadette 
Koolman y famia, Margarita Koolman y famia, Ludwina Boekhoudt- 
Koolman y famia, Martina Grant-Koolman y famia, Pablo Koolman, 
Altagracia Chayadi-Koolman y famia, Valeriano Koolman y famia, 
Nino Kock y famia, Lindomar Kock y famia, Aurelia Kransen-Kock 
y famia, Leo Kooman, Liberto Koolman y famia, Maiky Koolman, 
Rudolf Koolman y famia, Melissa Kock, Patrick Kock y famia, Rachel 
Kock y famia, †Egbert Dirksz y famia, Gilbert Dirksz y famia, Ryan 
Dirksz y famia, Ans Henriquez y famia, Riza Perez-Henriquez, †Enrique 
Curiel y famia, Gerardo Curiel y famia, Viveca Ras-Croes y famia, 
Agnes Curiel, Andrew Curiel, Audrey Curiel, Bryan Geerman y famia, 
Carlton Geerman y famia, Nerissa Diaz-Croes y famia, Aldrich Croes 
y famia, Sulaika Curiel, Marcel Rijsdijk 


Tur su primo- y primanan, comper- y comernan, 
y su bisiñanan y demas famia 
Ayudante: Cecilia Howell 


Nos disculpa si den nos tristeza nos por a lubida algun miembro di 
famia. Acto di despedida lo tuma lugar diasabra 01 oktober 2022 
for di 09:00 pa 11:00 di mainta na Inmaculada Concepcion na 
Santa Cruz, Despues lo sali pa Santana Catolico na Santa Cruz 


Nos ta lamenta cu despues di entiero nos no ta ricibi bishita di 
condolencia na cas 


Every life is noted and is cherished, 
and nothing loved is ever lost or perished. 


Bisanietonan: Xiomilaine 
Raposo 
Ethan Raposo 
Abigail Raposo 


“Dios ta amor… y amor ta Dios, maske mi no ta na e mundo aki, tur 
dia lo mi ta banda di boso Curazon, mi por stens di loke Senor ta 
hasi” 
Salmo 33 
Cu dolor na nos curason, nos ta participa 
fayecimento inesperadamente di nos ser 
stima: 


Sra. Lydia M. 
Malmberg 
*10-05-1942 - †23-9-2022 


Na nomber di su: 
Yuinan: Cilia Pablo 
Eduardo Pablo y Michelle Pablo - Forlonge 
Jolanda van der Wijne - Pablo y Iwan van der Wijne 


Nietonan: Sharelly Emanuelson 
Jordan Emanuelson 
Nikita Pablo 
Bailey Pablo 
Tye Pablo 


Bisanieto: Emma Emanuelson 


Rumannan: Harold Malmberg y Maude Malmberg - Brown, Henry 
Malmberg y †Edith Malmberg , Elizabeth Malmberg y †Eugene 
Malmberg, Mildred Brown - Malmberg y †Charles Brown, Hellen 
Malmberg, Lilian Pieters – Malmberg y Roque Pieters, Clyde 
Malmberg – Edlien Malmberg – Lauffer 
Famia y amigonan, conociernan, bisiñanan na Aruba, Korsou, 
Hulanda, Surnam y merca: 


Demas famia: Malmberg, Famia Emanuelson, Famia Halley, Famia 
van Eer, Famia Lesire, Famia E. Maduro, Famia Hoogvliets, Famia 
Gerardus, Famia Jacobs, Famia Bikker, Famia Gunther, Famia 
Berenos, Famia Tjon A Loi, Famia Chi A Loi, Famia Eudia Gonsalvez, 
Famia Adonis, Famia Pourier, Famia Lo- A -Njo 


Acto di condolencia y despedida lo tuma lugar na Aurora Funeral 
Home diasabra 1 oktober 2022 di 2:00 p.m. – 4:00 p.m. 


Disculpa nos si den nos tristeza nos por a lubida di menciona algun 
famia of conocir. 

Isaias 43, 1:3. 
“No tene miedo, pasobra Ami a redimibo. Mi a yamabo na bo 
number, bo ta di Mi. Ora bo ta pasa dor di e awanan lo Mi ta ku bo, 
I for di e riunan, nan lo no lastrabo bai ku bo. Ora ba ta kana do di 
candela, esaki lo no flamabo, ni e flam lo no kimabo. Pasobra Ami 
ta Seňor bo Dios, Esun Santu di Israel, bo Salbador. 


Cu hopi dolor na nos curason, pero conforme cu boluntad di Dios. 
Nos ta anuncia fayecimento di nos ser stima: 


Silvano 
de Castro (Nano) 
*22-01-1972 
†23-09-2022 


Casa: Sra.Vda. Delia de Castro-Moreno 
Yiunan: Naomi de Castro & Samantha de 
Castro 
Mayornan: †Salomon & Linda de Castro- 
Maduro 
Rumanan: Solange de Castro & Kenrick 
Farro 
Salomon & Soraida de Castro & Famia 
Subrinonan: Michael Ras & Edmee Arends 
Tanta & Omonan: 
Emilio & Ana Maduro 
Betty & Panchito Tromp 
Yvonne Maduro 
Glenda Maduro 
Ester Dammers-de Castro (Curacao) 
Nora de Castro (Curacao) 


Prima & Primonan: 
Efrem, Michael, Carlo, Ricky & Henry Croes. Anthony Maduro. Grecia 
Feliciana & John Kelly. Lilian Tromp, Magaly Werleman, Sandra, 
Soraya, Frank, Nelson & Carine Maduro. Lisette Vrolijk, Gisela Kock, 
Marcel & Emely Maduro. Cesar & Kenrick Tromp. Juni, Geraldine 
& Edward Maduro. Militza Croes. Inoira & Carl Maduro. Mayra 
Solognier, Freddy, Jorge, Juan Alberto, Raul & Nelson Wever. Maria 
& Mirto Granadillo, Cesar, Benjamin, Jorge & Jose Sanchez-Bello. 
Graciela Goede, Rudolfo & Maria Willems. Mariela, Carlos & John 
Dammers. 
Swa: Bladimir Moreno 
Cuňa: Doris & Toňo Salazar & Famia 
Omonan di respet: Nicky Kelly, Carlos Maduro 
Amiga Special: Annelote Ellis 
Amigo & Amiganan: Gustavo & Olga Velasquez I famia, Zolaika 
Plaza, Julissa Jarzagaray, Yvette Lacle, Doyenne Mathilda, Jerina 
Martinus, Nino Abreu, Gerald Rasmijn, Urig Feliciano, Mark Fowler, 
Cedrick Croes & Gino Ras. 
Coleganan di Barcelo Hotel en especial Lorena Labrador, Samuel 
Johnson & Astrid Angela 
Aruba Karate Bond & Team 4 Life, JINSEI KAN Shotokan Karate Do- 
Aruba 
Danki Special ta bay na: 
Dr.H.Riley. Dr.R.Anthony, Dr.M.Zadenius & Poli Oncologie, 
Dr.R.Dennert & Poli Cardiologie, Piso 4 di Hospital & Verpleegsternan 
Vivian, Ingrid, Angelo, Chiqui I Reina. Randolf Kip. 
Edmund Harms Foundation 
Bisiňa & Conocirnan. 
Demas Famia: de Castro, Moreno, Maduro, Tromp, Croes, Kelly, 
Wever, Sanchez-Bello, Willems, Dammers. 


Ta invita pa e acto di entierro cu lo tuma lugar na Aurora Funeral 
Home, diabierna 30 di September 2022, di 6:30pm – 9:00pm. Acto di 
Cremashon lo tuma lugar den seno Familiar. 


Every life is noted and is cherished, 
and nothing loved is ever lost or perished. 


Her wings were ready, but our hearts were not… 
It is with deep sadness we announce the death of our beloved 
Mother, Grandmother, Sister, Aunt and Friend. She died 
peacefully at the age of 89 


Muriel A. Simon 
Better known as (Tante) Sixta or Oma 
*10 April 1933 - †21 September 2022 


On behalf of: 
Her daughters: 
Meredith (Mem) Vinck 
Desirée (Day) Vinck 


Grandchildren: 
Edson Everon 
Marlon Everon & Sjarlaine Everon-de Windt 
Lindsay Riley & Sergei Liski 
Brandon Riley 


Great grandchild: 
Xia Grace 


Like great grandchild: 
Evi Galilea 


Parents: 
†Peter Simon 
†Regina (Mom) Simon-Grovell 


Siblings: 
†Rudolph Simon & family 
†Louis Simon & Neida Simon-Padilla & family 
Gwendolyn Winklaar-Simon & Jose Winklaar & family 
John Simon & Nia Simon-Geerman & family 
†Eddy Simon & Annie Simon-Henraat & family 
†Robert Simon & †Lientje Simon-Zievinger & family 
†George Simon & †Aura Simon-Roga 
Dornal Simon 
†Charles Simon & Hortencia Simon-Lacle & family 
Bernard Simon & family 
Roy Simon & family 
Nephews- and nieces, cousins 


Beloved friends in Holland: 
Louis Schavet 
Irene de Smet 
Mariela Elmont 
Filomena Zievinger 
Leo & Ancilla Kantelberg 
Edith & Piet Tromp 
Cas di Machi- Miranda Trimon- Belgica Ranes y a Martha 
Moreno pa nan bon cuido 


Family: Simon, Vinck, Everon, Riley, de Windt, Liski, Grovell, 
Padilla, Winklaar, Geerman, Henraat, Zievinger, Roga, Lacle, 
Schavet, de Smet, Elmont, Kantelberg and all other family 
members and friends. 


Farewell Ceremony and cremation will take place on Saturday 
October 1st 2022 at Aurora Funeral Home from 9 am to 11 am. 


Please forgive us if we forgot to mention a loved one in our 
moment of grief. 

Ciudadano a sinta 
warda ladron pa gar’e 


POLISNAN a wordo dirigi diadomingo marduga pa un cas 
den Kukwisstraat caminda un ciudadano a detene un ladron 
cu tabata kier a horta den su auto. 
Ora cu polisnan a yega na e sitio nan ta mira un homber 
na suela y un otro sinta riba dje pa e no scapa y aki nan ta 
papia cu e homber di inicial M. kende ta declara cu pa algun 
siman caba, tin ladronicia tumando luga den auto e caya 
menciona. 


El a mustra su recientemente desconocinan a horta u n 
Apple Airpod for di su auto y el a dicidi cu diasabra anochi, 
e mes lo controla pa mira si e ta gara e ladron aki. 


Pa 11’or di anochi el a staciona su auto dilanti di su cas y 
a bay sinta den su cura di cas bon scondi, sperando riba 
e posibel ladron y dado momento el a mira un persona 
desconoci p’e, saliendo for di mondi tras di su cas, canando 
direccion di un auto staciona. 


E homber a cana bay na un auto Hyundai Accent blanco y 
a check si un di e portanan lo tabata sin lock y despues el 
a bin direccion di auto di e denunciante pa controla esaki 
tambe y esey tabata e momento cu el a bula riba e homber 
y detene te ora polis a yega. 


Polisnan a conoce e posibel ladron mesora ya cu e ta un 
bon conoci di nan y el a ser deteni y transporta pa warda di 
Oranjestad caminda el a keda deteni pendiente mas inves- 
tigacion. 


Every life is noted and is cherished, 
and nothing loved is ever lost or perished. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu profundo tristeza pero agradecido 
pa tur loke cu E a nifica pa nos, nos ta 
participa fayecimento repentino di nos 
kerido tata, ruman, opa, primo y omo: 


Adolph Oswald 
Oehlers 
Mihor conoci como: “Dino” 
*05-04-1934 - †19-09-2022 


Acto di entiero lo wordo anuncia despues. 


SEÑOR ta mi Wardador, mi n’ tin falta di nada; 
den kunuku di yerba bèrdè E ta pone mi sosegá. 
E ta hiba mi na awa trankil, pa mi bolbe haña forsa. 
Salmo 23:1-3 


Conferme cu Dios Su boluntad y agradecido 
pa tur locual e la significa pa nos, 
nos ta participa cu a bai sosega 
den brasa di Señor: 


Altagracia 
Wernet - Correa 
*11 Augustus 1947 - † 21 September 2022 


Esposo: Ronaldo Wernet 


Rumannan Correa 
Sobrino, Sobrinan: Correa, Wernet, Grant, Stewart, Ten Bergen, 
Kraaij, Van Eck, Gracia, Ter Beek , Merkies, Dijkhoff, Polanco, 
Mohammed, Granger, Clark, Nuboer, Burgos. 


Demas famia nan swa y cuñanan: Wernet, Maduro, Vingal, 
Geerman, Croes, Noguera, Rasmijn, Kamperveen, Làrez, Bislik, 
Arends, Wouters. 


Ta invita pa condolencia y acto di entiero cu lo tuma lugar na 
Aurora Funeral Home diaranson 28 di September 2022, 
na unda e difunto lo reposa for di 9:00Am pa 11:00Am 


Nos ta lamenta cu despues di entiero nos no ta ricibi bishita di 
condolencia na cas. 


Nos kier a pidi disculpa cu si den nos tristesa, nos por a lubida 
un of otro famia. 


Cu Dios warda su alma te dia di redencion. 

